open-index/open-wikipedia-markdown huggingface dataset:
നറുനീണ്ടി

ഇൻഡ്യയിലും സമീപരാജ്യങ്ങളിലും കണ്ടുവരുന്നതും പടർന്ന് വളരുന്നതുമായ ഒരു സസ്യമാണ്‌  **നറുനീണ്ടി**, **നറുനണ്ടി**, **നന്നാറി**. ധാരാളം വേരുകളുള്ള ഇതിന്റെ കിഴങ്ങ് രൂക്ഷഗന്ധമുള്ളതും ഔഷധഗുണമുള്ളതുമാണ്. **സരസപരില**, **ശാരിബ** എന്നീ പേരുകളാലും ഇത്  അറിയപ്പെടുന്നു. ആയുർവേദമരുന്നുകളുടെ നിർമ്മാണത്തിന് ഇതിന്റെ കിഴങ്ങ് ഉപയോഗിക്കാറുണ്ട്. സർബ്ബത്ത് തുടങ്ങിയ ശീതളപാനീയങ്ങൾ നിർമ്മിക്കുന്നതിനും നന്നാറി ഉപയോഗിക്കുന്നു.

## ഘടന
ഇരുണ്ട തവിട്ടു നിറത്തോടുകൂടിയ ഈ സസ്യം വളരെക്കുറച്ചു ശാഖകളോടെ വണ്ണം കുറഞ്ഞ് വളരെ നീളമുള്ളതും പറ്റിപ്പിടിച്ച് കയറുന്നതുമാണ്. ഇതിന്റെ വള്ളിയിൽ ഏകദേശം ഒരേ അകലത്തിൽ തന്നെ എതിർ വശങ്ങളിലേക്കാണ് ഇലകൾ നിൽക്കുന്നത്. ഇല തണ്ടിനോട് ചേരുന്നിടത്ത്(കക്ഷം) കാണപ്പെടുന്നതും ചെറുതും പുറം ഭാഗത്ത് പച്ചയും ഉള്ളിൽ കടും പർപ്പിളും ഉള്ളതാണ് ഇതിന്റെ പൂക്കൾ.
മണ്ണിലേയ്ക്ക് ഇവയുടെ വേരുകൾ വളരെ ആഴ്ന്നിറങ്ങുന്നത് മൂലം ഒരിക്കൽ പിഴുതെടുത്താലും 
വർഷകാലങ്ങളിൽ വീണ്ടുമവ നാമ്പിട്ടു വളരുന്നു.

## ചരിത്രം
ഇന്ത്യയിൽ എല്ലായിടത്തും കാണപ്പെടുന്ന ഇതിന്റെ ഔഷധഗുണത്തെക്കുറിച്ച് ഇന്നാട്ടുകാർ വളരെക്കാലം മുൻപേ ബോധവാന്മാർ ആയിരുന്നു. 1831ൽ ഡോ. ആഷ്ബർണർ നന്നാറിയെ പരിചയപ്പെടുത്തിയപ്പോൾ മാത്രമാണ് പശ്ചാത്യലോകം ഇതിന്റെ ഗുണങ്ങളെക്കുറിച്ചറിയുന്നത്.

## രസാദി ഗുണങ്ങൾ
രസം			:മധുരം, തിക്തം

ഗുണം		:സ്നിഗ്ധം, ഗുരു

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
വേര്

## ഔഷധഗുണങ്ങൾ
നന്നാറിക്കിഴങ്ങ് ശരീരപുഷ്ടിക്കും, രക്തശുദ്ധിക്കും, ശരീരത്തിൽ നിന്ന് മൂത്രവും വിയർപ്പും കൂടുതലായി പുറത്തുകളയുന്നതിനും നല്ലതാണ്. ഇതിന്റെ കിഴങ്ങിൽ നിന്നെടുക്കുന്ന തൈലത്തിൽ മെഥോക്സി സാലിസൈക്ലിക് ആൽഡിഹൈഡ് അടങ്ങിയിട്ടുണ്ട്. ഇത് പോഷകാഹാരക്കുറവ്, സിഫിലിസ്, ഗൊണേറിയ, വാതം, മൂത്രാശയരോഗങ്ങൾ, ത്വക്‌രോഗങ്ങൾ മുതലായവ ചികിത്സിക്കാൻ ഉപയോഗിക്കുന്നു.

ശാരിബാദ്യാസവത്തിലെ ഒരു ചേരുവയാണ് നറുനീണ്ടി.

വിഷഹരമാണ്. കുഷ്ഠം, ത്വക്‌രോഗങ്ങൾ, മൂത്രാശയരോഗങ്ങൾ എന്നിവയ്ക്ക് നല്ലതാണു്. രക്തശുദ്ധിയുണ്ടാക്കുന്നതാണ്.

## ഉപയോഗങ്ങൾ
നന്നാറിയുടെ കിഴങ്ങ് കൊണ്ടുള്ള വിവിധതരം ശീതളപാനീയങ്ങൾ പല രാജ്യങ്ങളിലും ഉത്പാദിപ്പിക്കപ്പെടുന്നുണ്ട്. 
നന്നാറി സർബത്ത് ഇപ്പോൾ വളരെ ജനപ്രിയമായിക്കൊണ്ടിരിക്കുന്ന ഒരു പാനീയമാണ്.

## അവലംബം
*Medicinal Plants - SK Jain, National Book Trust, India


## പുറത്തേയ്ക്കുള്ള കണ്ണികൾ
‌നറുനീണ്ടിയെക്കുറിച്ച്

സ്പൈസസിനെക്കുറിച്ചുമുള്ള വെബ്ബ്

## ചിത്രങ്ങൾ

image: നറുനീണ്ടി-ചെടി.jpg
File:Hemidesmus indicus 11.JPG|thumb|തൃശ്ശൂരിൽ
File:Hemidesmus indicus-Indian sarsaparilla-Vijayanrajapuram 02.jpg|കാഞ്ഞങ്ങാട് ഗുരുവനത്ത് നിന്നും


വർഗ്ഗം:കിഴങ്ങുകൾ
വർഗ്ഗം:ഔഷധസസ്യങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
അൻ‌വർ അലി

thumb|250px|അൻ‌വർ അലി
മലയാള സാഹിത്യത്തിലെ ഉത്തരാധുനിക കവികളിൽ ശ്രദ്ധേയനാണ്‌ **അൻ‌വർ അലി**. കവി, വിവർത്തകൻ, എഡിറ്റർ, സിനിമാ/ഡോക്യുമെന്ററി എഴുത്തുകാരൻ,ചലച്ചിത്രഗാന രചയിതാവ് എന്നീ നിലകളിൽ വ്യക്തിമുദ്ര പതിപ്പിച്ചിട്ടുണ്ട്. ഏറെ ശ്രദ്ധിക്കപ്പെട്ട മാർഗ്ഗം, ശയനം തുടങ്ങിയ സിനിമകൾക്ക് തിരക്കഥ എഴുതിയിട്ടുണ്ട്. 'മെഹബൂബ് എക്‌സ്പ്രസ്' എന്ന കവിതക്ക് 2021-ലെ കേരള സാഹിത്യ അക്കാദമി പുരസ്കാരം ലഭിച്ചു.

## ജീവിതരേഖ
1966 ജൂലൈ 1-ന്‌ തിരുവനന്തപുരം ജില്ലയിലെ ചിറയൻ‌കീഴിൽ ജനിച്ചു. തിരുവനന്തപുരം യൂനിവേഴ്‌സിറ്റി കോളേജിൽ നിന്നും മലയാളത്തിൽ ബിരുദാനന്തര ബിരുദം, കോട്ടയം മഹാത്മാഗാന്ധി യൂനിവേഴ്‌സിറ്റിയുടെ കീഴിലുള്ള സ്കൂൾ ഓഫ് ലെറ്റേ‌ഴ്സിൽ നിന്നും എം.ഫിൽ ബിരുദവും നേടി. പിതാവ്:എ. അബ്ദുൾ ജലീൽ. മാതാവ്:എം.അൻസാർബീഗം. വിവാഹിതനും രണ്ടുകുട്ടികളുടെ പിതാവും. തൃശൂർ സ്‌കൂൾ ഒഫ് ഡ്രാമയിൽ അസിസ്റ്റന്റ് പ്രൊഫസറായ അമ്പിളി എന്ന നജ്മുൽ ഷാഹിയാണ് അൻവർ അലിയുടെ ഭാര്യ. അൻപ് എ., നൈല എ. എന്നിവരാണ് മക്കൾ. ഇപ്പോൾ കേരള ലോക്കൽ ഫണ്ട് ഓഡിറ്റ് വകുപ്പിൽ ജീവനക്കാരനാണ്‌. കേരള കാർഷിക സർവകലാശാല ഓ‍ഡിറ്റിൽ ഓഡിറ്റ് ഓഫീസറാണ്.

## കവിതാജീവിതം
1983 മുതൽ ആനുകാലികങ്ങളിൽ കവിതകൾ എഴുതി വരുന്നു. മഴക്കാലം ആദ്യ കവിതാസമാഹാരമാണ്‌. ജപ്പാനീസ് വിദ്യാഭ്യാസരംഗത്ത് ചലനങ്ങൾ സൃഷ്ടിച്ച തെത്സുകോ കുറയോനഗിയുടെ ടോട്ടോച്ചാൻ എന്ന കൃതി മലയാളത്തിലേക്ക് തർജ്ജമ ചെയ്തിട്ടുണ്ട്. കവിതകൾ ഇംഗ്ലീഷ്, ഫ്രഞ്ച്, ഹിന്ദി, തമിഴ്, ബംഗാളി, കന്നഡ, ആസ്സാമീസ്, മറാഠി, ഗുജറാത്തി, മൈഥിലി തുടങ്ങിയ ഭാഷകളിൽ വിവർത്തനം ചെയ്യപ്പെട്ടിട്ടുണ്ട്. പക്ഷിക്കൂട്ടം എന്ന സാഹിത്യപ്രസിദ്ധീകരണത്തിന്റെയും കവിതക്ക് ഒരിടം എന്ന കവിതകൾക്കു മാത്രമായുള്ള പ്രസിദ്ധീകരണത്തിന്റെയും സഹ-എഡിറ്ററായി പ്രവർത്തിച്ചിട്ടുണ്ട്.

## കൃതികൾ
*മഴക്കാലം
*ആടിയാടി അലഞ്ഞ മരങ്ങളേ
*മെഹ്ബൂബ് എക്സ്പ്രസ്

## സിനിമാഗാനങ്ങൾ

## പുരസ്കാരങ്ങൾ
* കുഞ്ചുപിള്ള സ്മാരക അവാർഡ് -മഴക്കാലം എന്ന കൃതിക്ക്(1992)
* കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡ്-കവിതകൾക്ക്(2000)
* ഏറ്റവും നല്ല സിനിമാ തിരക്കഥക്കുള്ള അവാർഡ് -The South-South Film Encounter- മൊറോക്കോ(2003),ഫാജർ അന്താരാഷ്ട്ര ഫിലിം ഫെസ്റ്റിവൽ-ടെഹ്റാൻ (2003)
* കേരള സംസ്ഥാന ഫിലിം അവാർഡ്-മാർഗ്ഗം എന്ന സിനിമയുടെ കഥക്ക് (2003)
* കവിതക്കുള്ള കേരള സാഹിത്യ അക്കാദമി പുരസ്കാരം മെഹ്ബൂബ് എക്സ്പ്രസ് - 2021

## പുറമേ നിന്നുള്ള കണ്ണികൾ
*അൻ‌വർ അലിയുടെ ബ്ലോഗ്
*തിരക്കവിതയിൽ 

വർഗ്ഗം:മലയാളകവികൾ
വർഗ്ഗം:1966-ൽ ജനിച്ചവർ
വർഗ്ഗം:തിരക്കഥാകൃത്തുകൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സിഗ്നൽ

വൃത്താന്തം, അഥവാ വിവരം കൈമാറാൻ ഉപയോഗിക്കുന്ന കാണാവുന്നതോ കേൾക്കാവുന്നതോ മറ്റേതെങ്കിലും തരത്തിൽ മനസ്സിലാക്കാവുന്ന സൂചന, സൂചനകളെ **സിഗ്നലുകൾ** എന്ന് പൊതുവിൽ വിശേഷിപ്പിക്കാം. വിവരങ്ങൾ സം‌വഹിക്കുന്ന തരംഗങ്ങളാണ് സിഗ്നലുകൾ.ശബ്ദത്തേയും ചിത്രത്തേയും മറ്റും വിദൂരദിക്കിലേക്കയക്കാൻ വൈദ്യുതധാരയായോ തുല്യ വിദ്യുത് കാന്തികതരംഗങ്ങളായോ മാറ്റിയെടുത്താണ്. 

വിവരസാങ്കേതിക വിദ്യയുടെ കണ്ണിലൂടെ നോക്കുമ്പോൾ ഒരു ആശയവിനിമയ വ്യൂഹത്തിലൂടെ വഹിക്കപ്പെടുന്ന അഥവാ വഹിക്കേണ്ട ഒരു സന്ദേശത്തെ സിഗ്നൽ എന്ന് വിശേഷിപ്പിക്കാം.സിഗ്നലുകൾ രണ്ട് തരത്തിലാവാം.അനലോഗ് സിഗ്നലും ഡിജിറ്റൽ സിഗ്നലും.തുടർച്ചയായത് അതായത് ഡാറ്റയുടെ എല്ലാ ബിന്ദുക്കളും അതിനിടയിലുള്ള സാദ്ധ്യമായ എല്ലാ ബിന്ദുക്കളും അടങ്ങുന്ന കൂട്ടമാണ് അനലോഗ് എന്നതുകൊണ്ടുദ്ദേശിക്കുന്നത്.ഡിജിറ്റൽ എന്നാൽ വ്യതിരിക്തങ്ങളായ ബിന്ദുക്കളടങ്ങുന്നതും ഇടയിലെ ബിന്ദുക്കൾ ഉൾക്കൊള്ളാത്തതും ആയ കൂട്ടമാണ്.

അനലോഗ് ഡാറ്റക്ക് മനുഷ്യശബ്ദം എന്ന ഉദാഹരണം പരിഗണിക്കാം.സംസാരിക്കുമ്പോൾ തുടർച്ചയായ തരംഗം അന്തരീക്ഷത്തിൽ രൂപപ്പെടുന്നു.ഇത് ഒരു മൈക്രോഫോൺ വഴി അനലോഗ് സിഗ്നലായി മാറ്റപ്പെടുന്നു.ഡിജിറ്റൽ ഡാറ്റക്ക് കമ്പ്യൂട്ടറിൽ സൂക്ഷിച്ചുവെക്കുന്ന0ഉം 1ഉം അടങ്ങിയ ഡാറ്റയായി പരിഗണിക്കാം.ഈ ഡാറ്റ ഡിജിറ്റൽ സിഗ്നലായി മാറപ്പെടുന്നത് കമ്പ്യൂട്ടറിനു ഉള്ളിലോ പുറത്തോ ഡാറ്റക്ക് സ്ഥാനാന്തരണം സംഭവിക്കുമ്പോഴാണ്.

## സിഗ്നൽ വർഗ്ഗീകരണം

## ഇതും കാണുക
ഡാറ്റാ കമ്യൂണിക്കേഷൻ
## അവലംബം
* Introduction to Data communication and Networking ലേഖകൻ B.Forouzan
* digital signal procesing,ramesh babu

വിഭാഗം:വാർത്താവിനിമയം
വിഭാഗം:കമ്പ്യൂട്ടർ ശാസ്ത്രം
കലമ്പൊട്ടി

കേരളത്തിലെ കിഴക്കൻ സഹ്യനിരകളിൽ സുലഭമായി കണ്ടു വരുന്ന ഒരിനം ചെടിയാണ് **കലമ്പൊട്ടി**.  **കലംപൊട്ടി** എന്നും എഴുതാറുണ്ട്.  **കലദി**, **അതിരാണി** എന്നീ പേരുകളിലും അറിയപ്പെടുന്നു. മറ്റു വെളിമ്പറമ്പുകളിലും സാധാരണ കാണപ്പെടുന്ന ചെടിയാണിത്. ഇതിന്റെ ഔഷധഗുണങ്ങളെക്കുറിച്ച് പഠനങ്ങൾ നടക്കുന്നുണ്ട്.

## പേരിനു പിന്നിൽ

നെടുമങ്ങാട് മുതലായ സ്ഥലങ്ങളിൽ ഇതിനെ **കദളി** എന്നും വിളിക്കുന്നു. മലബാറിൽ ഈ ചെടി അറിയപ്പെടുന്നത് **അതിരാണി** എന്ന പേരിലാണ്. മധ്യതിരുവിതാംകൂറ് ഭാഗത്ത് **കലംപൊട്ടി** എന്നാണു് ഈ ചെടി അറിയപ്പെടുന്നത്. കലത്തിന്റെ ആകൃതിയിലുള്ള കായ്കൾ പഴുത്തു മൂക്കുമ്പോൾ പൊട്ടിപ്പിളർക്കുന്നതിനാലാണു് ഈ പേർ വന്നിരിക്കുന്നത്.  **തോട്ടുകാര, തൊടുകാര** എന്നീ പേരുകളിലും അറിയുന്നു.

ഇതിന്റെ വിത്തുകൾ കഴിക്കുകയാണെങ്കിൽ നാവിനു കറുത്ത നിറം വരും എന്നതിൽ നിന്നാണു്  കലദിയുടെ ശാസ്ത്രീയ നാമമായ **Melastoma malabathricum** ഉദ്ഭവിച്ചതു്. melastoma എന്ന ഗ്രീക്ക്  വാക്കിന്റെ അർത്ഥം 'ഇരുണ്ട വായ' എന്നാണു്. കുട്ടികൾ ഏറെ ഇഷ്ടപ്പെടുന്ന ഒരു കാട്ടുപഴമാണിത്.

ഇംഗ്ലീഷില് **Malabar melastome, Indian Rhododendron** എന്നൊക്കെയാണ് പേര്. സംസ്കൃതത്തിൽ **ഖരപത്രി, ജലശാണി** എന്നീ പേരുകളിൽ അറിയപ്പെടുന്നു.  അസാമിയായിൽ ফুটুকলা (ഫുടുകലാ) എന്നും 
ബംഗാളിയിൽ দাঁতরাঙা (ദാന്ത്‌രാങാ) എന്നും കന്നഡത്തിൽ ದೊಡ್ಡ ನೆಕ್ಕರೆ (ദൊഡ്ഡ നെക്കരെ)‌ എന്നും തെലുങ്കിൽ ನೆಕ್ಕರೆ (നെക്കരെ) എന്നും അറിയപ്പെടുന്നു.

## രൂപവിവരണം
രണ്ടുമീറ്റർ വരെ ഉയരത്തിൽ വളരുന്നു. എല്ലാ കാലത്തും പുഷ്പിക്കും. അറ്റം കൂർത്ത ദീർഘ വൃത്താകൃതിയിലുള്ള ഇലകളാണ്. അവ സമ്മുഖമായി വിന്യസിച്ചിരിക്കുന്നു. തണ്ടുകൾ രോമിലമാണ്. 
അഞ്ച് ഇതളുള്ള വയലറ്റ് പൂവുകളാണു് കലദിയ്ക്കുള്ളത്. പൂവിനു  താഴെയായുള്ള കലദിപ്പഴത്തിലാണു്  ഈ ചെടിയുടെ വിത്തുകൾ.

## ഔഷധയോഗ്യ ഭാഗം
ഇല. സ്വരസം
## മറ്റു വിവരങ്ങൾ
ലോകത്തിലെ ഏറ്റവും വലിയ നിശാശലഭമായ നാഗശലഭത്തിന്റെ ലാർവയുടെ  ഭക്ഷണസസ്യങ്ങളിൽ ഒന്ന് ഈ ചെടിയാണ്. പേഴാളൻ ചിത്രശലഭം മുട്ടയിടുന്ന ഒരു ചെടിയും ഇതാണ്. ഈ സസ്യത്തോട് സാമ്യമുള്ള Osbeckia ജനുസിൽപെട്ട ചിറ്റതിരാണി( Osbeckia aspera),  കുഞ്ഞതിരാണി (Osbeckia muralis) എന്നിവയും കേരളത്തിൽ കാണുന്നുണ്ട്.

## ചിത്രശാല

File:Melastoma.jpg|കലദി പൂക്കൾ


## അവലംബം


വർഗ്ഗം:സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആഷാ മേനോൻ

ആധുനിക മലയാള സാഹിത്യത്തിലെ നിരൂപകനാണ്‌ **ആഷാമേനോൻ**. യഥാർത്ഥനാമം **കെ.ശ്രീകുമാർ**. ആധുനികസാഹിത്യത്തിന്റെ ദർശനവും സൗന്ദര്യശാസ്ത്രവും വിശദീകരിക്കുന്ന നവീനഭാവുകത്വം പ്രകടമാക്കുന്ന നിരൂപണങ്ങളിലൂടെയാണ് ആഷാമേനോൻ ശ്രദ്ധേയനായത്. 
## ജീവിതരേഖ
1947 നവംബർ 18-ന്‌ പാലക്കാട് ജില്ലയിലെ കൊല്ലങ്കോട് ജനിച്ചു. ശാസ്ത്രത്തിൽ ബിരുദം നേടി(എഞ്ചിനീയറിംഗിന്‌ ചേർന്നെങ്കിലും മുഴുമിപ്പിച്ചില്ല). സൗത്ത്‌ ഇന്ത്യൻ ബാങ്കിൽ ഓഫീസറായിരുന്നു. സ്വയംവിരമിക്കൽ പദ്ധതിപ്രകാരം ജോലിയിൽ നിന്നും വിരമിച്ചു.

## കൃതികൾ
ലഘുചിത്രം
പ്രകൃതിയിലേക്കും മനുഷ്യനിലേക്കുമുള്ള ശാന്തമായ ഒരു അന്വേഷണം എന്നു വിശേഷിപ്പിക്കാവുന്ന യാത്രാക്കുറിപ്പുകളും സാഹിത്യത്തിന്റേയും സംഗീതത്തിന്റേയും ശാസ്ത്രത്തിന്റേയും ആത്മീയതയുടേയും സാകല്യമായി അനുഭവപ്പെടുന്ന ഒരു തരം പാരിസ്ഥിതികാവബോധം വെളിവാക്കിത്തരുന്ന പഠനങ്ങളുമാണ്‌ ആഷാമേനോന്റെത്.

*പുതിയ പുരുഷാർത്ഥങ്ങൾ (1978)
*കലിയുഗാരണ്യകങ്ങൾ (1982)
*പരിവ്രാജകന്റെ മൊഴി (1984)
*പ്രതിരോധങ്ങൾ (1985) 
*ഹെർബേറിയം (1985)
*തനുമാനസി (1990) -കേരള സാഹിത്യ അക്കാദമി അവാർഡ്‌ നേടി
*ജീവന്റെ കയ്യൊപ്പ്‌ (1992) 
*അടരുന്ന കക്കകൾ (1994)
*പരാഗകോശങ്ങൾ (1997)
*പയസ്വിനി (1999)
*കൃഷ്‌ണശിലയും ഹിമശിരസ്സും (2001)
*ഖാൽസയുടെ ജലസ്‌മൃതി (2003)
*ശ്രാദ്ധസ്വരങ്ങൾ (2006)
*ഇലമുളച്ചികൾ (2007)
*ഓഷോവിന്റെ നീല ഞരമ്പ്‌ (2007)
നാദതനുമനിശം (2011)
ഹിമാചലിന്റെ നിസ്സാന്ത്വനങ്ങൾ (2012)
വ്ലാഹ്മികം (2021)

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് -തനുമാനസി
*1994 ലെ കേരള സാഹിത്യ അക്കാദമി അവാർഡ് (1994)-ജീവന്റെ കയ്യൊപ്പ്
സമഗ്ര സംഭവനക്കുള്ള നാലപ്പാടൻ അവാർഡ് -2022(നാലപ്പാടൻ സ്മാരക സാംസ്‌കാരിക സമിതി)

## അവലംബം

## കുറിപ്പുകൾ
 
## പുറമെ നിന്നുള്ള കണ്ണികൾ
*ആഷാ മേനോനെക്കുറിച്ചുള്ള ബ്ലോഗ്‌

വർഗ്ഗം:1947-ൽ ജനിച്ചവർ

വർഗ്ഗം:നവംബർ 18-ന് ജനിച്ചവർ

വർഗ്ഗം:മലയാളസാഹിത്യനിരൂപകർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
കണ്ണാടി

frame|right|കണ്ണാടിയും ഒരു വസ്തുവിന്റെ പ്രതിബിംബവും
മിനുസമുള്ളതും, പ്രകാശത്തെ പ്രതിഫലിപ്പിക്കുന്നതുമായ ഏതൊരു പ്രതലത്തെയും **കണ്ണാടി** എന്ന പദം കൊണ്ട് അർത്ഥമാക്കാം. സുതാര്യമായ സ്ഫടികഫലകങ്ങളേയും കണ്ണാടി എന്നു പറയാറുണ്ട്.
ഒരു വസ്തുവിൻറെ പ്രതിബിംബം കാണാൻ കണ്ണാടി ഉപയോഗിക്കുന്നു. പലതരം കണ്ണാടികൾ ഉണ്ട്. ഒരു സ്ഫടികഫലകത്തിന്റെ ഒരു വശത്ത് മെർക്കുറി (രസം) പുരട്ടിയാണ് കണ്ണാടി നിർമ്മിക്കുന്നത്. 

ചിലതരം കണ്ണാടികളുടെ പ്രതലം വക്രാകൃതിയിലായിരിക്കും. പ്രതലം പുറത്തേക്ക് വളഞ്ഞിരിക്കുന്ന കണ്ണാടിയെ ഉത്തലദർപ്പണം (Convex mirror) എന്നും ഉള്ളിലേക്ക് കുഴിഞ്ഞിരിക്കുന്ന കണ്ണാടിയെ അവതലദർപ്പണം (Concave mirror) എന്നും പറയുന്നു. ഇവയാണ് ഗോളീയ ദർപ്പണം

## ഇതും കാണുക
*ആറന്മുളക്കണ്ണാടി
*സ്ഫടികം
*നിലക്കണ്ണാടി
*വാൽക്കണ്ണാടി
*കണ്ണാടി ഗ്രാമപഞ്ചായത്ത്
thumb|right|150px

## അവലംബം

വർഗ്ഗം:സൗന്ദര്യം
വർഗ്ഗം:പ്രകാശിക ഉപകരണങ്ങൾ
ഒട്ടകപ്പക്ഷി

ലോകത്തിൽ ഇപ്പോൾ ജീവിച്ചിരിക്കുന്നതിൽ ഏറ്റവും വലിയ പക്ഷിയാണ്‌ **ഒട്ടകപ്പക്ഷി**. ആംഗലേയത്തിൽ ഇതിനെ ഓസ്‌റ്റ്രിച്ച് () എന്നറിയപ്പെടുന്നു - .

## പ്രത്യേകതകൾ
ഇന്ന് ജിവിച്ചിരിക്കുന്ന ലോകത്തിലെ ഏറ്റവും വലിയ പക്ഷിയാണു ഒട്ടകപ്പക്ഷി. പൂർണ്ണവളർച്ചയെത്തിയ ഒട്ടകപ്പക്ഷിക്ക് 2 മീറ്ററിലേറെ ഉയരവും 93 മുതൽ 130 കിലോഗ്രാമിലേറെ ഭാരവുമുണ്ടാകും. ഇവയുടെ 2 വിരലുകൾ മാത്രമുള്ള കാലിൽ രോമങ്ങളുണ്ടാകാറില്ല. മണിക്കൂറിൽ 70 കിലോമീറ്റർ വരെ വേഗത്തിൽ ഒട്ടകപ്പക്ഷിക്ക് ഓടാൻ കഴിയും എന്നാൽ ചിറകുകളുണ്ടെങ്കിൽക്കൂടിയും പറക്കുവാനുള്ള കഴിവില്ല. റാറ്റൈറ്റ് വിഭാഗത്തിൽ പെടുന്ന ഒട്ടകപ്പക്ഷി, എമു, റിയ, കിവി തുടങ്ങിയ പക്ഷികൾക്കൊന്നും പറക്കാൻ കഴിയില്ല. ഒട്ടകപ്പക്ഷിക്കു ദൂരക്കാഴ്ച അപാരമാണു. ഒട്ടകപ്പക്ഷികളുടെ ശരാശരി ആയുസ്സ് 75 വർഷമാണ്. കരയിൽ ജീവിക്കുന്ന ജീവികളിൽ ഏറ്റവും വലിയ കണ്ണുള്ളത് ഒട്ടകപ്പക്ഷിക്കാണ്.

## ഭക്ഷണം
ഇല വർഗ്ഗങ്ങൾ പുഴുക്കൾ എന്നിവയാണു പ്രകൃതിദത്തമായ ഭക്ഷണങ്ങൾ.

## മുട്ട

ഇന്ന് ജിവിചിരികുന്ന പക്ഷികളിൽ ഏറ്റവും വലിപ്പമുള്ള മുട്ടയാണ് ഒട്ടകപ്പക്ഷിയുടേത്. . ഏകദേശം ഒന്നര കിലോഗ്രാം ഭാരം ഈ മുട്ടകൾക്കുണ്ടാകും. ഒട്ടകപ്പക്ഷിയുടെ മുട്ടയിൽ ഒറ്റ കോശമാണന്നത് പ്രത്യേകതയാണ്.

## ആവാസം
ഒട്ടകപ്പക്ഷികൾ മരുഭൂമിയിലാണ് കൂടുതലായും ജീവിക്കുന്നത്. ആഫ്രിക്കയിൽ ഇവയെ കൂടുതലായും കാണപ്പെടുന്നു. അറേബ്യയിൽ മുൻ‌കാലത്ത് ഒട്ടകപക്ഷികൾ ഉണ്ടായിരുന്നെങ്കിലും വേട്ടയാടൽ മൂലം അവയ്ക്ക് വംശനാശം സംഭവിച്ചു. ഒരിക്കൽ ജോർദ്ദാൻ, സിറിയ, ഇറാക്ക്, പാലസ്തീൻ മുതലായ പ്രദേശങ്ങളിൽ സുലഭമായി ഇവയെ കണ്ടിരുന്നു.

## വളർത്തൽ

ഇറച്ചിക്കും മുട്ടക്കുമായി ഒട്ടകപ്പക്ഷികളെ വളർത്താറുണ്ട്. ഒരു കോഴിമുട്ടയുടെ 24 ഇരട്ടി തൂക്കം വരുന്ന ഇതിന്റെ മുട്ടക്ക് 1.6 കി.ഗ്രാം വരെ തൂക്കമുണ്ടാകും. ഇതിന്റെ തൂവലും ചർമ്മവും അലങ്കാരപ്പണികൾക്കും ഉപയോഗിക്കാറുണ്ട്. ഒട്ടകപ്പക്ഷിയുടെ ഇറച്ചി ഏറ്റവും വിശിഷ്ടമായതായി കണക്കാക്കപ്പെടുന്നു. മറ്റിറച്ചികളെ അപേക്ഷിച്ച് പകുതിയോളം കൊളാസ്റ്റ്രോൾ ഉള്ള ഈ ഇറച്ചിയിൽ മറ്റുള്ളവയിലുള്ളതിന്റെ ആറിലൊന്ന് കൊഴുപ്പു മാത്രമേയുള്ളൂ.

ഇറച്ചിക്കായി വളർത്തുമ്പോൾ 12 മാസം വരെയാണ് ഇതിനെ വളർത്തുന്നത്. 21-ദിവസം വരെ പ്രായമായ ഓരോ കുഞ്ഞിനും 0.5 ച.മീ സ്ഥലം ലഭ്യമാകുന്ന തരത്തിലുള്ള കൂട് ആവശ്യമാണ്. അതിൽ കൂടുതൽ 22 ദിവസം മുതൽ 90 ദവസം വരെ പ്രായമുള്ള കുഞ്ഞുങ്ങൾക്ക് ഓരോന്നിനും 1 ച.മീ സ്ഥലം ആവശ്യമാണ്. 90 ദിവസത്തിൽ കൂടുതൽ 12 മാസം വരെ തുറസ്സായ സ്ഥലങ്ങളിലോ തുറന്ന കൂടുകളിലും വളർത്താം.

## ചിത്രശാല


പ്രമാണം:FlappingOstriches.jpg|ഒട്ടകപക്ഷികൾ
പ്രമാണം:Ostrich in safari.jpg|ഒട്ടകപ്പക്ഷി - വിർജീനിയ സഫാരിയിൽ നിന്നും
പ്രമാണം:Ostrich egg.jpg|ഒട്ടകപ്പക്ഷിയുടെ മുട്ട


## അവലംബങ്ങൾ

വർഗ്ഗം:പറക്കാത്ത പക്ഷികൾ
വർഗ്ഗം:ഒട്ടകപ്പക്ഷികൾ
ആവണക്ക്

യൂഫോർബിയേസീ കുടുംബത്തിലെ ഒരു ചെടിയാണ് *ആവണക്ക്*' അല്ലെങ്കിൽ **ചിറ്റാവണക്ക്**. **റിസിനസ്** ജനുസിലെയും, **റിസിനിനേ** ഉപനിരയിലെതന്നെയും ഏക സ്പീഷിസ് ആണ് ആവണക്ക്.

ആവണക്കിന്റെ തൈലവും, ഇലയും, കൂമ്പും, വേരും, പൂവും, വിത്തും ഔഷധമായുപയോഗിക്കുന്നു. പ്രധാനമായുംതൈലമാണ് ഉപയോഗിച്ചു വരുന്നത്. വെളുത്ത കുരുവിൽ നിന്ന് ലഭിക്കുന്ന തൈലമാണ് ഉത്തമം.

ആവണക്കെണ്ണ, വയറിളക്കാൻ ഉപയോഗിക്കുന്നു.

## രസാദി ഗുണങ്ങൾ
* രസം :മധുരം, കടു, കഷായം
* ഗുണം :ഗുരു, സ്നിഗ്ധം, തീക്ഷ്ണം, സൂക്ഷ്മം
* വീര്യം :ഉഷ്ണം
* വിപാകം	:മധുരം

## റയ്സിൻ
ആവണക്കിന്റെ കുരുവിൽ നിന്നും ഉൽപാദിപ്പിക്കുന്ന റയ്സിൻ എന്ന വസ്തു മാരകവിഷമാണ്.

## ഔഷധയോഗ്യ ഭാഗം
എണ്ണ, വേര്, ഇല... അതായത് സമൂലം. അങ്ങനെ പറഞ്ഞാൽ ഒരു ചെടിയുടെ എല്ലാ ഭാഗവും എന്നർത്ഥം.

## ചിത്രശാല

File:Castor_oil_plant_-_ആവണക്ക്_01.JPG|ആവണക്ക്
File:Castor_oil_plant_-_ആവണക്ക്_02.JPG|ആവണക്ക്
ചിത്രം:ആവണക്ക് കായ.JPG
Image:Castor_beans.jpg|*Ricinus communis*, കായ
Image:Young castor bean plant showing prominent cotyledons.jpg
Image:CastorBean_Leaves_Flowers_and_YoungFruit.jpg|*Ricinus communis*, പൂക്കളും കായ്കളും
Image:Ricinus comm leaves.jpg|
ചിത്രം:CastorOilFruit.JPG|കായ
ചിത്രം:ആവണക്കിന്റെ ഇൽ.jpg|ആവണക്കിന്റെ ഇല
File:Casterplant 01.jpg|ആവണക്ക് കായ്കൾ
File:Casterplant 02.jpg|ആവണക്ക് ഇളം കായ്കൾ
File:Casterplant 03.jpg|ആവണക്ക് കായ്ക്കുല
File:Casterplant 04.jpg|ആവണക്ക് കതിർ



## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:മെഡിറ്ററേനിയൻ സസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കടൽപ്പശു

കടലിൽ ജീവിക്കുന്ന ഒരു തരം സസ്തനിയാണ് **കടൽ‌പ്പശു**(ഡുഗോങ്) (Dugong) . **കടലാന** എന്നും വിളിക്കാറൂണ്ട്. ഇവയെ പടിഞ്ഞാറൻ ശാന്തസമുദ്രത്തിലും ഇന്ത്യൻ മഹാസമുദ്രത്തിലുമാണ് പ്രധാനമായും കണ്ടുവരുന്നത്. കടൽനായയോടും വാൾ‌റസിനോടും കുറച്ചൊക്കെ സാദൃശ്യം തോന്നുമെങ്കിലും  മാനെറ്റി(manatee) എന്ന കടൽജീവിയോടാണ് കൂടുതൽ സാദൃശ്യം പുലർത്തുന്നത്.ആൻഡമാനിന്റെ ദേശീയ മൃഗമാണിത്.

## പ്രത്യേകതകൾ
പൂർണ്ണവളർച്ചയെത്തിയ കടൽപ്പശുവിന് 400 കിലോഗ്രാം വരെ ഭാരവും 10 അടി നീളവും ഉണ്ടാകും.

ശ്രദ്ധയോടെ വളരെ സാവധാനം സഞ്ചരിക്കുന്ന ഈ ജീവികൾ കടലാന എന്നും അറിയപ്പെടുന്നു. ജനിതകപരമായി കടൽപ്പശുവിനോട് ഏറ്റവും അടുത്തുനിൽക്കുന്ന കരജീവികൾ ആനകൾ തന്നെയാണ്. ഇതു മാത്രമല്ല ഇവയിലെ മുതിർന്ന ആൺജീവികൾക്കും, ചില പ്രായമായ പെൺജീവികൾക്കും ചെറിയ തേറ്റപ്പല്ലുകൾ ഉണ്ടാകാറുണ്ട്.

വൃത്താകാരത്തിലുള്ള മുഖഭാഗവും, രണ്ടായി പിളർന്ന വാലുമാണ് ഇവക്കുള്ളത്. കടൽത്തട്ടിലെ പുല്ലുകളാണ് ഇവയുടെ ഭക്ഷണം. ഇവ വളരെക്കാലം ജീവിക്കുമെങ്കിലും പൂർണ്ണവളർച്ചയെത്താൻ ധാരാളം സമയമെടുക്കും. ഇണചേരുന്നതും വളരെ കുറച്ചു മാത്രമാണ്.

ഇവയുടെ വായയ്ക്ക് പ്രത്യേക ആകൃതിയാണ്. മേൽചുണ്ടുകൾ മുൻപോട്ട് വളർന്നു നിൽക്കുന്നു. വെള്ളത്തിൽ കഴിയുന്ന ഡൂഗോംഗുകൾ ശ്വസിക്കാൻ ജലനിരപ്പിലേക്ക് പൊങ്ങി വരും. മൂന്നു മിനിറ്റ് വരെ മുങ്ങാംകുഴിയിട്ട് നീന്താൻ കഴിയുന്ന അവയുടെ നീന്തൽ വേഗം മണിക്കൂറിൽ 20 കിലോമീറ്റർ വരെ എത്താറുണ്ട്. എങ്കിലും അധികം ദൂരേയ്ക്കൊന്നും അവ ദേശാടനം നടത്താറില്ല. ഭക്ഷണം ധാരാളം കിട്ടുന്നിടതേയ്കും ആഴങ്ങളിലെ വിശ്രമസ്ഥലങ്ങളിലേക്കുമുള്ള നീന്തൽ മാത്രം പതിവാക്കിയിരിക്കുന്നു. കടൽ‌പുല്ലാണ് പ്രധാന ആഹാരം. 

ഏഷ്യയിലേയും കിഴക്കനാഫ്രിക്കയിലേയും തീരപ്രദേശങ്ങളിലാണ് ഡൂഗോംഗുകളെ പ്രധാനമായും കണ്ടു വരിക. അമ്മ ഡൂഗോംഗുകൾ ഒരുതവണ ഒന്നോ രണ്ടോ കുഞ്ഞുങ്ങൾക്ക് ജന്മം നൽകും. കുഞ്ഞുങ്ങൾ പ്രായപൂ‌ർത്തിയാകാൻ ഏകദേശം 9 - 15 വർഷം വരെ വേണം. 70 വയസ്സുവരെയാണ് ഡൂഗോംഗുകളുടെ ആയുസ്സ്. 

## ഭീഷണികൾ
കടൽപ്പശുക്കളുടെ പ്രകൃത്യാലുള്ള ശത്രുക്കളിൽ സ്രാവുകൾ ഉൾപ്പെടുന്നു. എന്നാൽ ഇവ ഇപ്പോൾ അഭിമുഖീകരിക്കുന്ന പ്രധാനപ്രശ്നം മനുഷ്യരിൽ നിന്നാണ്. ജലത്തിൽ എണ്ണ കലരുക, വലയിൽ കുടുങ്ങുക, കപ്പലിന്റെ പ്രൊപ്പല്ലറിൽ തട്ടുക, ആവാസം നഷ്ടപ്പെടുക തുടങ്ങിയവയൊക്കെ ഈ ജീവികളെ വംശനാശത്തിലേക്ക് തള്ളിവിടാൻ പര്യാപതമായ മാനുഷികഭീഷണികളാണ്.
## മത്സ്യകന്യക

കപ്പൽ‌സഞ്ചാരികളിൽ പകുതി മത്സ്യവും, പകുതി മനുഷ്യസ്ത്രീയുമായുള്ള മത്സ്യകന്യകളെക്കുറിച്ചുള്ള കഥകൾ മെനയാൻ ഈ ജീവികൾ കാരണമായിക്കാണുമെന്ന് വിശ്വസിക്കപ്പെടുന്നു.

## കുറിപ്പുകൾ
* കടലാന എന്ന പേരിൽ മറ്റൊരു കടൽജീവിയുണ്ട്

## ഇതും കാണുക
* കേരളത്തിലെ സസ്തനികൾ

## അവലംബം


## പുറത്തേക്കുള്ള കണ്ണികൾ

വിഭാഗം:സമുദ്രാന്തർ സസ്തനികൾ
വർഗ്ഗം:കേരളത്തിലെ സസ്തനികൾ
ജുമുഅ (വിവക്ഷകൾ)

**ജുമുഅ** എന്ന വാക്ക് ഇവയിൽ ഏതിനെയും വിവക്ഷിക്കാം.
*വെള്ളിയാഴ്ച എന്നതിന്റെ അറബി വാക്ക്.
*ജുമുഅ - ഖുർആനിലെ 62-ആം അദ്ധ്യായം
*ജുമുഅ (നമസ്ക്കാരം) - മുസ്ലിംങ്ങളുടെ വെള്ളിയാഴ്ചയിലുള്ള മധ്യാഹ്ന നമസ്കാരം
ടോട്ടോ-ചാൻ

ജപ്പാനിലെ പ്രശസ്തയായ ടെലിവിഷൻ പ്രതിഭയും യുനിസെഫിന്റെ ഗുഡ് വിൽ അംബാസിഡറും ആയ തെത്സുകോ കുറോയാനഗി എഴുതിയ പ്രശസ്തമായ ഗ്രന്ഥമാണു **ടോട്ടോചാൻ, ദ ലിറ്റിൽ ഗേൾ അറ്റ് ദ വിൻഡ** . ഇതിൽ ടോമോ ഗാക്വെൻ എന്ന സ്ഥലത്തെ തന്റെ തന്നെ കുട്ടിക്കാലത്തെ അനുഭവങ്ങളാണ്‌ വിവരിച്ചിരിക്കുന്നത്. ടോട്ടോചാൻ എന്ന വികൃതിയായ പെൺകുട്ടിയുടെ അനുഭവങ്ങളിലൂടെ നമുക്ക് വിദ്യാഭ്യാസത്തിന്റെ പുതിയ മാനങ്ങൾ ഈ കൃതി കാട്ടിത്തരുന്നു. കൊബായാഷി മാസ്റ്ററുടെ പ്രിയപ്പെട്ട വിദ്യാർത്ഥിയായി ടോട്ടോചാൻ ഈ അനുഭവകഥയിൽ നിറഞ്ഞു നിൽക്കുന്നു. ലോകമെമ്പാടുമുള്ള വായനക്കാർ ടോട്ടോചാനെ നെഞ്ചിലേറ്റിയത് ഒരു സാധാരണ അനുഭവകഥ എന്ന നിലക്കായിരുന്നില്ല, മറിച്ച് വിദ്യാഭ്യാസത്തിന്റെ പുതിയ മാനങ്ങൾ നിറഞ്ഞ ഒരു വിദ്യാഭ്യാസ പുസ്തകം എന്ന നിലക്കാണ്. കേരളത്തിൽ നടപ്പാക്കിയിരിക്കുന്ന പുതിയ വിദ്യാഭ്യാസ രീതിയുമായി പൊരുത്തപ്പെടുന്ന പല ബോധനരീതികളും കൊബായാഷി മാസ്റ്റർ തന്റെ ടോമോ എന്ന സ്കൂളിൽ നടപ്പാക്കിയിരുന്നു. പല രാജ്യങ്ങളിലേയും അധ്യാപന പരിശീലന കോളേജുകളിൽ ടോട്ടോചാൻ ഒരു പഠനവിഷയമാണ്.

## മലയാളത്തിൽ
അൻ‌വർ അലി *ടോട്ടോചാൻ, ജനാലയ്ക്കരികിലെ വികൃതിക്കുട്ടി* എന്ന പേരിൽ ഈ പുസ്തകം മലയാളത്തിൽ തർജ്ജിമ ചെയ്തിട്ടുണ്ട്. 1992ൽ കേരളശാസ്ത്രസാഹിത്യ പരിഷത്ത് ആണ് ഈ പുസ്തകത്തിന്റെ ആദ്യ മലയാളപരിഭാഷ പുറത്തിരക്കിയത്. 1997 മുതൽ നാഷണൽ ബുക്ക് ട്രസ്റ്റ് മലയാള പരിഭാഷ പുറത്തിറക്കുന്നു. നിലവിൽ (2017ൽ ) പതിനഞ്ചോളം പതിപ്പുകളിറങ്ങിയിട്ടുണ്ട്.

വിഭാഗം:ജാപ്പനീസ് നോവലുകൾ
ഒക്ടോബർ 25

ഗ്രിഗോറിയൻ കലണ്ടർ പ്രകാരം ഒക്ടോബർ 25 വർഷത്തിലെ 298 (അധിവർഷത്തിൽ 299)-ാം ദിനമാണ്

## ചരിത്രസംഭവങ്ങൾ

* 1828 - ലണ്ടനിൽ സെയിന്റ് കാതറീൻ ഡോക്ക്സ് പ്രവർത്തനമാരംഭിച്ചു.
* 1861 - ടൊറണ്ടോ സ്റ്റോക്ക് എക്സ്ചേഞ്ച് സ്ഥാപിതമായി
* 1917 - റഷ്യയിൽ ആദ്യത്തെ മാർക്സിസ്റ്റ് വിപ്ലവം. വിപ്ലവകാരികൾ പെട്രോഗ്രാഡിലെ വിന്റർ പാലസ് പിടിച്ചെടുത്തു.
* 1935 - ഹെയ്തിതിയിൽ ചുഴലിക്കൊടുങ്കാറ്റിൽ 2000 പേർ കൊല്ലപ്പെട്ടു
* 1936 - അഡോൾഫ് ഹിറ്റ്ലറും ബെനിറ്റോ മുസ്സോളിനിയും ചേർന്ന് റോം-ബെർലിൻ അച്ചുതണ്ട് സൃഷ്ടിച്ചു.
* 2001 - മൈക്രോസോഫ്റ്റ് വിൻ‌ഡോസ് എക്സ്പി പുറത്തിറങ്ങി.
* 2003 - റഗ്‌ബി വേൾഡ് കപ്പ് മത്സരത്തിൽ 142 - 0 എന്ന റെക്കോഡ് സ്കോറിന് ഓസ്ട്രേലിയ നമീബിയയെ പരാജയപ്പെടുത്തുന്നു.
* 2004 - ക്യൂബൻ പ്രസിഡന്റ് ഫിഡൽ കാസ്ട്രോ നവംബർ 8 മുതൽ അമേരിക്കൻ ഡോളർ നിരോധിക്കുന്നതായി പ്രഖ്യാപിച്ചു.
* 2007 - ആദ്യത്തെ എയർബസ് എ380 യാത്രാ വിമാനം (സിംഗപ്പൂർ എയർലൈൻസ്) പറന്നു.

## ജനനം
* 1881 - പാബ്ലോ പിക്കാസോയുടെ ജന്മദിനം.
* 1892 - ലിയോ ജി.കാരോൾ - (നടൻ)
* 1928 - മരിയോൺ റോസ് - (നടി)
* 1942 - ഹെലൻ റെഡ്ഡി - (ഗായിക)
* 1976 - ജോഷ്വാ പി. വാറൻ - (എഴുത്തുകാരൻ)

## മരണം
* 1400 - ജെഫ്രി ചോസർ- ( കവി)
* 1647 - ഇവാഞ്ജലിസ്റ്റ ടോറിസെല്ലിയുടെ ചരമദിനം.
* 1920 - ഗ്രീസ് രാജാവായ അൽക്സാണ്ടർ ഒന്നാമൻ.
* 1993 - വിൻസെന്റ് പ്രൈസ് - (നടൻ)
* 2002 - റിച്ചാർഡ് ഹാരിസ് - (നടൻ)
* 2009 - മലയാള ചലച്ചിത്ര നടി അടൂർ ഭവാനി

## മറ്റു പ്രത്യേകതകൾ

വർഗ്ഗം:ഒക്ടോബർ 25
ഒക്ടോബർ 26

ഗ്രിഗോറിയൻ കലണ്ടർ പ്രകാരം **ഒക്ടോബർ 26** വർഷത്തിലെ 299 (അധിവർഷത്തിൽ 300)-ാം ദിനമാണ്

## ചരിത്രസംഭവങ്ങൾ

* 740 - കോൺസ്റ്റാന്റിനോപ്പിളിൽ ഭൂചലനം. ഒട്ടേറെ നാശനഷ്ടങ്ങളും ആൾ നാശവും.
* 1861 - പോണി എക്സ്പ്രസ് എന്ന അമേരിക്കൻ മെയിൽ സർ‌വീസ് അവസാനിപ്പിച്ചു.
* 1863 - ബ്രിട്ടനിൽ 'ദ ഫുട്ബോൾ അസോസിയേഷൻ' രൂപം കൊണ്ടു.
* 1905 - നോർ‌വേ സ്വീഡനിൽ നിന്നും സ്വാതന്ത്ര്യം നേടി
* 1947 - കാശ്മീർ മഹാരാജാവ് തന്റെ രാജ്യം ഇന്ത്യയിൽ ലയിപ്പിക്കാൻ സമ്മതിച്ചു.
* 1958 - ആദ്യത്തെ വ്യാവസായിക ബോയിങ്ങ് 707, പാൻ അമേരിക്കൻ എയർലൈൻസിന്റെ വിമാനം ന്യൂയോർക്കിൽ നിന്ന് പാരീസിലേക്ക് പറന്നു. 
* 1977 - ലോകത്തിലെ അവസാനത്തെ സ്മോൾ പോക്സ് രോഗിയെ സൊമാലിയയിൽ തിരിച്ചറിഞ്ഞു. ഈ രോഗിക്ക് ശേഷം സ്മോൾ പോക്സ് നിർമ്മാർജ്ജനം ചെയ്തതായി വേൾഡ് ഹെൽത്ത് ഓർഗനൈസേഷൻ പ്രഖ്യാപിച്ചു.
* 1994 - ജോർദാനും ഇസ്രയേലും സമാധാന കരാർ ഒപ്പുവെച്ചു.

## ജനനം
* 1865 - ബെഞ്ചമിൻ ഹുഗ്ഗർഹെയ്ം - (ബിസ്സിനസ്സുകാരൻ)
* 1914 - ജാക്കീ കൂഗൻ - (നടൻ)
* 1916 - ഫ്രാങ്കോയ്സ് മിറ്ററന്റ് - (ഫ്രാൻസിന്റെ പ്രസിഡന്റ്)
* 1942 - ബോബ് ഹൊസ്‌കിൻസ് - (നടൻ)
* 1951 - ബൂസ്റ്റി കോലിൻസ് - (സംഗീതജ്ഞൻ)
* 1961 - ഡൈലാൻ മൿഡർമോട്ട് - (നടൻ)
* 1962 - കാരി എൽ‌വെസ് - (നടൻ)
* 1967 - കൈയ്‌ത്ത് അർബൻ - (ഗായകൻ)
* 1985 - സിനിമാനടി അസിൻ തോട്ടുങ്കലിന്റെ ജന്മദിനം.

## മരണം
* 0899 - ആൽഫ്രഡ് ദ ഗ്രേറ്റ് - (ഇംഗ്ലണ്ട് രാജാവ്)
* 2002 - മൌസർ ബാറായേവ് - (തീവ്രവാദി)

## മറ്റു പ്രത്യേകതകൾ

വർഗ്ഗം:ഒക്ടോബർ 26
റോം

ഇറ്റലിയുടെ തലസ്ഥാനമാണ് **റോമാ**(; , ; ). തൈബർ നദിയുടെ തീരത്ത്, ഇറ്റാലിയൻ ഉപദ്വീപിന്റെ മദ്ധ്യപടിഞ്ഞാറൻ ഭാഗത്തായാണ്‌ റോം സ്ഥിതി ചെയ്യുന്നത്.  വിസ്തീർണ്ണം വരുന്ന നഗരപ്രദേശത്ത് 2,726,539 ജനങ്ങൾ വസിക്കുന്ന ഇവിടം ഇറ്റലിയിലെ ഏറ്റവും വലുതും ഏറ്റവും ജനവാസമേറിയതുമായ നഗരവുമാണ്‌. കത്തോലിക്കാ സഭയുടെ ആസ്ഥാനവും വത്തിക്കാൻ നഗരം റോമായിലാണ്‌.
1500 വർഷത്തെ നീണ്ട റോമാ സാമ്രാജ്യത്തിന്റെ കാലഘട്ടത്തിൽ "ലോകത്തിന്റെ തലസ്ഥാനം" എന്നറിയപ്പെട്ടിരുന്ന റോം ചരിത്രങ്ങളാലും  സംസ്കാരങ്ങളാലും  വളരെ സമ്പന്നമാണ്. BC 27  (അതായത് ക്രിസ്തുവിനു മുന്നെ ) മുതൽ 1453 വരെ റോമാ സാമ്രാജ്യം നിലനിന്നിരുന്നു. റോമാ ചക്രവർത്തിമാർ നേതൃത്വം നൽകിയിരുന്ന റോമാ സാമ്രാജ്യം ആയിരുന്നു ലോകത്തിലെ ഏറ്റവും വലിയ നഗരം.
യൂറോപ്പ് , ആഫ്രിക്ക, ഏഷ്യ എന്നീ  ഭൂഖണ്ഡങ്ങളിൽ വ്യാപിച്ചു കിടന്ന റോമാ സാമ്രാജ്യം സ്പെയിനിൽ മുതൽ കരിങ്കടൽ വരെ മധ്യധരണ്യാഴിക്ക് ചുറ്റുമുള്ള എല്ലാരാജ്യങ്ങളും  കൂടാതെ ബ്രിട്ടനും  റോമൻ സാമ്രാജ്യത്തിന്റെ ഭാഗമായിരുന്നു.
റോമാ ചക്രവർത്തി ആയിരുന്ന കോൺസ്റ്റന്റൈൻ ചക്രവർത്തി ക്രിസ്ത്യൻ മതത്തിലേക്ക് പരിവർത്തനം ചെയ്യുന്നത് വരെ റോമാക്കാർ ബഹുദൈവവിശ്വസികളായിരുന്നു.യൂപ്പിത്തോർ ദേവനായിരുന്നു റോമൻ ദൈവങ്ങളുടെ പിതാവ് എന്നവർ വിശ്വസിച്ചിരുന്നു. ഏകദേശം ഗ്രീക്ക് ദൈവങ്ങളുമായി സാമ്യമുള്ള റോമൻ ദൈവങ്ങൾ മറ്റുപേരുകളിൽ അറിയപ്പെടുന്നു. റോമിലെ ഏഴ് പ്രധാനപ്പെട്ട കുന്നുകളിലൊന്നായ കാപിടോലിൻ കുന്നിൽ   
ഏറെക്കുറെ പൂർണമായും മൂടിക്കിടക്കുന്ന  മധ്യകാലഘട്ട കൊട്ടാരങ്ങളുടെയും പ്രധാന റോമൻ ക്ഷേത്രങ്ങളുടെയും നിരവധി പുരാതന അവശിഷ്ടങ്ങൾ  ഉണ്ട്.
നഗരത്തിലെ ഏറ്റവും മനോഹരമായതും പ്രധാനപെട്ടതുമായിരുന്ന  റോമൻ ക്ഷേത്രങ്ങളിൽപ്പെട്ട  യൂപ്പിത്തോർ ക്ഷേത്രം ഇവിടെയാണ് സ്ഥിതി ചെയ്തിരുന്നത്.

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:റോം
വർഗ്ഗം:ഇറ്റലിയിലെ നഗരങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
പടപ്പക്കര

കൊല്ലം ജില്ലയിലെ പേരയം പഞ്ചായത്തിൽ ഉൾപ്പെടുന്ന ഒരു ഗ്രാമമാണ്‌ **പടപ്പക്കര**. അഷ്ടമുടി കായലിലെ ഒരു ഉപദ്വീപാണ് ഈ പ്രദേശം. പടപ്പക്കരയിൽ പേരയം പഞ്ചായത്തിലെ നാലു വാർഡുകൾ ഉൾപ്പെടുന്നു. 

ടൂറിസം സാധ്യതകൾ വളരെയേറെയേറെയുള്ള ഈ ഉപദ്വീപ്  മണക്കടവ്   പളളിയാതുരുത്ത് കുതിര മുനമ്പ് എന്നീ ദ്വീപുകളുമായി സമീപസ്ഥമാണ്    കായൽ ടൂറിസത്തിന് പേരുകേട്ടതാണ് അഷ്ടമുടിക്കായലിന്റെ ഈ തീരഭൂമി.പടക്കപ്പൽക്കര ലോപിച്ചാണ് പടപ്പക്കര എന്ന പേര് ഉണ്ടായത്.പടക്കപ്പലുകളുടെ  നിർമ്മാണവും അറ്റകുറ്റപ്പണികളും ഇവിടെ നടന്നിരുന്നു എന്നും മധ്യകാലത്ത് ചൈനാക്കാരുടെ വ്യാപാരക്കപ്പലുകൾ അഷ്ടമുടിക്കായലിൽ എത്തിയിരുന്നു എന്നും അഭ്യൂഹങ്ങളുണ്ട്. പ്രധാനമായും ലത്തീൻ കത്തോലിക്കർ ആണ് ഇവിടെയുള്ളത് ഒട്ടേറെ ടൂറിസം പ്രോജക്ടുകൾ, അഷ്ടമുടിക്കായലിന്റെ ഈ തീരഭൂമിയിലുണ്ട് മണക്കടവ്  പളളിയാതുരുത്ത് കുതിര മുനമ്പ് എന്നീ തുരുത്തുൾ ഈ ഉപ ദ്വീപിനോട് ചേർന്നാണ്   " സുന്ദരതീരം " ടൂറിസം പ്രോജക്ട് പടപ്പക്കരയിലാണ്      കായൽ സൗന്ദര്യം ആസ്വദിക്കുവാനും പ്രകൃതിയുടെ അകൃത്രിമ ഭംഗി നേരിൽ കാണുവാനും ഒട്ടേറെ സ്വദേശികളും വിദേശിയരുമായ ടൂറിസ്റ്റുകൾ പടപ്പക്കരയിൽ എത്താറുണ്ട്

## പുറത്തേക്കുള്ള കണ്ണികൾ
*കൊല്ലം ജില്ലയിലെ വിദ്യാലയങ്ങള് 
*കേരളത്തിലെ എസ്. എസ്. എല്. സി പരീക്ഷാകേന്ദ്രങ്ങള് 

-->

വർഗ്ഗം:കൊല്ലം ജില്ലയിലെ ഗ്രാമങ്ങൾ
ലണ്ടൻ

യുണൈറ്റഡ് കിങ്ഡത്തിന്റെയും ഇംഗ്ലണ്ടിന്റെയും   തലസ്ഥാനമാണ് ലോകത്തിലെ ഏറ്റവും വലിയ നഗരങ്ങളിലൊന്നായ **ലണ്ടൻ** (; )'. യുണൈറ്റഡ് കിങ്ഡത്തിലെ ഏറ്റവും വലിയ നഗരവും യൂറോപ്പിലെ  ഏറ്റവും ജനസംഖ്യയുള്ള നഗരമാണ്‌ ലണ്ടൻ . തേംസ് നദി ഈ നഗരത്തിലൂടെയാണ് ഒഴുകുന്നത്. രണ്ടായിരം വർഷത്തിലേറെ പഴക്കമുള്ള ഒരു നഗരമാണ് ലണ്ടൻ. ഒന്നാം നൂറ്റാണ്ടിൽ റോമൻ സാമ്രാജ്യത്തിന്റെ കാലത്താണ് ഈ നഗരം സ്ഥാപിതമാവുന്നത്. ഇതിന്റെ റോമൻ പേര് ലൊണ്ടീനിയം എന്നായിരുന്നു.
ലഘുചിത്രം|London eye in evening

## ഇതും കാണുക
* ലണ്ടൻ ഐ

## അവലംബം


## കുറിപ്പുകൾ


വർഗ്ഗം:ഇംഗ്ലണ്ടിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
കാപ്പിൽ (വിവക്ഷകൾ)

*കാപ്പിൽ (ആലപ്പുഴ)
*കാപ്പിൽ‍ (മലപ്പുറം) 
*കാപ്പിൽ‍ (തിരുവനന്തപുരം)
ആര്യവേപ്പ്

ലഘുചിത്രം|മുറിച്ചിട്ട ആര്യവേപ്പ് മരത്തിൻറെ കുറ്റിയിൽ നിന്ന് പുതു നാമ്പ് കിളിർത്ത് വരുന്നു. Neem tree ശാസ്ത്രീയ നാമം Azadirachta indica കുടുംബം Meliaceae.
മീലിയേസീ സസ്യകുടുംബത്തിലെ ഒരു മരമാണ്‌ **ആര്യവേപ്പ്**. (ശാസ്ത്രീയനാമം: *Azadirachta indica*). ഇന്ത്യയിൽ എല്ലായിടത്തും തന്നെ ഈ മരം കാണാറുണ്ട്.. 
thumb|ആര്യവേപ്പ് (വീഡീയോ) 
ഇന്ത്യ, നേപ്പാൾ, പാകിസ്താൻ, ബംഗ്ലാദേശ്, ശ്രീലങ്ക, മാലിദ്വീപ് എന്നിവിടങ്ങളിലെ തദ്ദേശവാസിയാണ് ആര്യവേപ്പ്.

## ചരിത്രം
പവിത്രമായ മരങ്ങളിലൊന്നായി പുരാതനകാലം മുതലേ കരുതുന്നതിനാലും വീടുകളിൽ വളർത്താൻ യോഗ്യമായതിനാലും ഇവ വീട്ടുമുറ്റത്ത് നട്ടുവളർത്താറുണ്ട്. വേപ്പിന്റെ വിത്തിൽ നിന്നും വേപ്പെണ്ണ ആട്ടിയെടുക്കാറുണ്ട്. വേപ്പിൻ പിണ്ണാക്ക് വളമായി ഉപയോഗിക്കുന്നു. പ്രധാന ജൈവകീടനാശിനി കൂടിയാണ് ഇത്. പലതരം ഔഷധസോപ്പുകളുടേയും ചേരുവയിൽ വേപ്പിന്റെ എണ്ണ ഉപയോഗിക്കുന്നു.

## സവിശേഷതകൾ
ഈ സസ്യം ഏകദേശം 30 മീറ്റർ വരെ ഉയരത്തിൽ പടർന്ന് വളരുന്നു. ഇല തണ്ടിൽ നിന്നും രണ്ട് വശത്തേക്കും ഒരുപോലെ കാണപ്പെടുന്നു. മറ്റു സസ്യങ്ങളെ അപേക്ഷിച്ച് വേപ്പിലയ്ക്ക്‌ കയ്പ്പുരസമാണ്‌. പൂവിന്‌ മഞ്ഞകലർന്ന വെള്ള നിറമാണുള്ളത്. കായകൾ പാകമാകുമ്പോൾ  മഞ്ഞനിറത്തിൽ കാണപ്പെടുന്നു. ഔഷധനിർമ്മാണത്തിന്‌ ഉപയോഗിക്കുന്ന പ്രധാന ഭാഗങ്ങൾ  തടി, ഇല, കായ്, കായിൽ നിന്നും എടുക്കുന്ന എണ്ണ എന്നിവയാണ്‌.

## രസാദി ഗുണങ്ങൾ
രസം			:തിക്തം

ഗുണം		:ലഘു, സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
മരപ്പട്ട, ഇല, എണ്ണ

## ഉപയോഗങ്ങൾ
വേപ്പിന്റെ തണ്ട് പല്ല് വൃത്തിയാക്കുന്നതിനായി ഉപയോഗിക്കുന്നു. കൂടാതെ ത്വക്ക് രോഗങ്ങൾ, സന്ധിവാതം,വൃണം, ചുമ, പ്രമേഹം തുടങ്ങിയ രോഗങ്ങളുടെ ഔഷധനിർമ്മാണത്തിനായി വേപ്പിന്റെ പല ഭാഗങ്ങളും ഉപയോഗിക്കുന്നു. കൂടാതെ വേപ്പിൽ നിന്നും ജൈവകീടനാശിനിയും ഉത്പാദിപ്പിക്കുന്നുണ്ട്.
തടി കൃഷി ഉപകരണങ്ങളും മറ്റും ഉണ്ടാക്കുന്നതിനു് ഉപയോഗിക്കുന്നു. വേപ്പിൻ പിണ്ണാക്കു്  ജൈവ വളമായി ഉപയോഗിക്കുന്നു. വസ്ത്രങ്ങൾക്കു് ഇടയിൽ ഉണങ്ങിയ ഇലകൾ വച്ചിരുന്നാൽ പ്രാണികളെ അകറ്റും. ആര്യവേപ്പിൻ ഇല വെയിലിൽ ഉണക്കി ചെറുതായി പൊടിച്ച് പുകച്ചാൽ വീടിനകത്തെ കൊതുകുശല്യം ഒഴിവാക്കാം

## ചിത്രസഞ്ചയം

File:Azadirachta_indica_-_ആര്യവേപ്പ്_004.jpg|ആര്യവേപ്പിന്റെ ഇലയും കായയും
File:Azadirachta_indica_-_ആര്യവേപ്പ്_005.jpg|ആര്യവേപ്പിന്റെ കായ
File:Azadirachta_indica_-_ആര്യവേപ്പ്_07.JPG|ആര്യവേപ്പിന്റെ പൂവ്
File:Azadirachta_indica_-_ആര്യവേപ്പ്_06.JPG|ആര്യവേപ്പ് പൂവും ഇലയും
File:Azadirachta_indica_-_ആര്യവേപ്പ്_01.JPG|ആര്യവേപ്പില
പ്രമാണം:ആര്യവേപ്പ് 0189.jpg|ആര്യവേപ്പ്
പ്രമാണം:Veppila1.jpg|വേപ്പില
പ്രമാണം:വേപ്പ്‌-തളിരില.JPG|വേപ്പിന്റെ തളിരില
പ്രമാണം:ആര്യവേപ്പിന്റെ പൂവ്‌.JPG|വേപ്പിന്റെ പൂവ്‌
പ്രമാണം:Expeller (4).jpg|വേപ്പെണ്ണ
File:Azadirachta_indica,_leaves_%26_fruits.JPG|ആര്യവേപ്പ് ഇലയും കായും
File:Azadirachta indica 11.JPG|thumb|തൃശ്ശൂരിൽ


## അവലംബം


## പുറത്തേക്കുള്ള കണ്ണികൾ
* വേപ്പിൻകുരുവിന്റെ സൂക്ഷ്മദൃശ്യം

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:മീലിയേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മുഅദ്ദിൻ

മുസ്‌ലിം പള്ളികളിൽ പ്രാർത്ഥനക്കായി ക്ഷണിക്കുന്ന (അദാൻ) ആളെയാണ് **മുഅദ്ദിൻ** എന്നു പറയുന്നത്. കേരളത്തിൽ **മുക്രി** എന്നും ഇവരെ വിളിക്കാറുണ്ട്. വാങ്ക് വിളിക്കുമ്പോൾ ചെവിയിൽ വിരൽ വെക്കാറുണ്ട്. ചെവിക്ക് അറബിയിൽ ഉദ്ൻ എന്നാണ് പറയുക. ഈ വാക്കിൽ നിന്നാണ് വാങ്കിൻറെ അറബി വാക്കായ *അദാൻ* വന്നത്. മുഅദ്ദിൻ എന്നാൽ വാങ്ക് വിളിക്കുന്നയാൾ.

വർഗ്ഗം:ഇസ്ലാമികം
വർഗ്ഗം:തൊഴിലുകൾ
പെരിന്തൽമണ്ണ താലൂക്ക്

മലപ്പുറം ജില്ലയിലെ ഏഴു താലൂക്കുകളിലൊന്നാണ്‌ **പെരിന്തൽമണ്ണ താലൂക്ക്** . പെരിന്തൽമണ്ണ റെവന്യൂ ഡിവിഷന്റെ കീഴിൽ വരുന്ന ഈ താലൂക്ക് താഴെപ്പറയുന്ന വില്ലേജുകൾ ചേർന്നതാണ്‌.
* പെരിന്തൽമണ്ണ
* പാതായിക്കര
* ആലിപ്പറമ്പ്
* ആനമങ്ങാട്
* ഇടപ്പറ്റ
* എലംകുളം
* കീഴാറ്റൂർ
* നെന്മിണി
* മേലാറ്റൂർ
* താഴേക്കോട്
* അരക്കുപറമ്പ്
* വെട്ടത്തൂർ
* കാര്യവട്ടം
* മങ്കട
* അങ്ങാടിപ്പുറം
* വടക്കങ്കര
* വലമ്പൂർ
* കൊടൂർ
* കൂട്ടിലങ്ങാടി
* മൂർക്കനാട്
* പുലാമന്തോൾ
* കുറുവ
* കുറുവമ്പലം
* പുഴക്കാട്ടിരി

## തദ്ദേശസ്വയംഭരണ സ്ഥാപനങ്ങൾ
#പെരിന്തൽമണ്ണ നഗരസഭ
#ആലിപ്പറമ്പ് പഞ്ചായത്ത്
#അങ്ങാടിപ്പുറം പഞ്ചായത്ത്
#എടപ്പറ്റ പഞ്ചായത്ത്
#ഏലംകുളം പഞ്ചായത്ത്
#കീഴാറ്റൂർ പഞ്ചായത്ത്
#കോഡൂർ പഞ്ചായത്ത്
#കൂട്ടിലങ്ങാടി പഞ്ചായത്ത്
#കുറുവ പഞ്ചായത്ത്
#മങ്കട പഞ്ചായത്ത്
#മേലാറ്റൂർ പഞ്ചായത്ത്
#മൂർക്കനാട് പഞ്ചായത്ത്
#പുലാമന്തോൾ പഞ്ചായത്ത്
#പുഴക്കാട്ടിരി പഞ്ചായത്ത്
#താഴെക്കോട് പഞ്ചായത്ത്
#വെട്ടത്തൂർ പഞ്ചായത്ത്
## ഇതും കാണുക
* പെരിന്തൽമണ്ണ റവന്യൂ ഡിവിഷൻ
* മലപ്പുറം ജില്ല

വർഗ്ഗം:മലപ്പുറം ജില്ലയിലെ താലൂക്കുകൾ
ജമാദുൽ ആഖിർ

ഹിജ്റ വർഷത്തിലെ ആറാമത്തെ മാസമാണ് **ജമാദുൽ ആഖിർ**().**ജമാദുൽ താനി** എന്നും പേരുണ്ട്

## സമയം

ഇസ്ലാമിക് കലണ്ടർ ചന്ദ്രനെ അടിസ്ഥാനമാക്കിയുള്ള കലണ്ടർ ആണ്‌. 

## ഇസ്ലാമിക സംഭവങ്ങൾ

* 10 Jumada al-thani, victory to Ali in the Battle of Bassorah (Jamal)
* 13 Jumada al-thani, death of Umm ul-Banin (mother of Abbas ibn Ali)
* 20 Jumada al-thani, birth of Muhammad's daughter - Fatima Zahra
* 22 Jumada al-thani, death of Caliph Abu Bakr

## അവലംബം
ഒക്ടോബർ 27

ഗ്രിഗോറിയൻ കലണ്ടർ പ്രകാരം ഒക്ടോബർ 27 വർഷത്തിലെ 300 (അധിവർഷത്തിൽ 301)-ാം ദിനമാണ്
## ചരിത്രസംഭവങ്ങൾ

* 1275 - ആംസ്റ്റർഡാം നഗരം സ്ഥാപിതമായി
* 1682 - അമേരിക്കയിലെ പെൻസിൽവാനിയ സംസ്ഥാനത്ത് ഫിലഡെൽഫിയ നഗരം സ്ഥാപിതമായി
* 1991 - തുർക്‌മെനിസ്ഥാൻ റഷ്യയിൽ നിന്നും സ്വതന്ത്രമായി
* 1998 - ജെറാഡ് ഷ്രോഡർ ജർമ്മനിയുടെ ചാൻസലറായി
*1946 - പുന്നപ്ര-വയലാർ സമരത്തിന്റെ ഭാഗമായ അവസാന ഏറ്റുമുട്ടൽ വയലാറിൽ നടന്നു.
* 2005 - ഇറാൻ ആദ്യത്തെ ഉപഗ്രഹം സിന 1 വിക്ഷേപിക്കുന്നു.

## ജനനം
* 1728 - ബ്രിട്ടീഷ് നാവികനും, സഞ്ചാരിയും, പര്യവേഷകനായിരുന്ന ജയിംസ് കുക്കിന്റെ ജന്മദിനം
* 1858 - 26-ആം അമേരിക്കൻ പ്രസിഡന്റായിരുന്ന തിയോഡർ റൂസ്‌വെൽറ്റിന്റെ ജന്മദിനം.
* 1914 - ഡൈലാൻ തോമസ് - (കവി)
* 1920 - ഇന്ത്യയുടെ പത്താമത് പ്രസിഡന്റായിരുന്ന കെ. ആർ. നാരായണന്റെ ജന്മദിനം.
* 1932 - സില്വിയ പ്ലാത് - (കവയിത്രി).
* 1939 - ജോൺ ക്ലീസ് - (നടൻ)
* 1977 - ശ്രീലങ്കൻ ക്രിക്കറ്റുകളിക്കാരൻ കുമാർ സംഗക്കാരയുടെ ജന്മദിനം.
* 1984 - ഇന്ത്യൻ ക്രിക്കറ്റുകളിക്കാരൻ ഇർഫാൻ പഠാന്റെ ജന്മദിനം
## മരണം
* 1605 - അക്ബർ ചക്രവർത്തിയുടെ ചരമദിനം.
* 1975 - മലയാളകവിയും ഗാനരചയിതാവുമായ വയലാർ രാമവർമ്മ മരണമടഞ്ഞു.
* 1990 - സേവ്യർ കുഗാറ്റ് - (സംഗീതജ്ഞൻ)

## മറ്റു പ്രത്യേകതകൾ

വർഗ്ഗം:ഒക്ടോബർ 27
മണ്ണ്

thumb|മണ്ണിന്റെ വിവിധ പാളികൾ കാണിക്കുന്ന ഒരു ചിത്രം
ഭൗമോപരിതലത്തിൽ കാണുന്ന ഏറ്റവും മുകളി‍ലത്തെ പാളിയാണ്‌‍ **മണ്ണ്**. വിവിധ പദാർഥങ്ങളുടെ സങ്കീർണ്ണമായ മിശ്രണമാണിത്. പൊടിഞ്ഞ പാറകളും ജലാംശവും ഇതിൽ കാണപ്പെടുന്നു. ഭൂസമാനഗ്രഹങ്ങളുടെ ഉപരിതലത്തിൽ കാണുന്ന സിലിക്കേറ്റ് സംയുക്തങ്ങളുടെ ശേഖരത്തെയും മണ്ണ് എന്നു വിളിക്കുന്നു.)

## ബാഹ്യ ലിങ്കുകൾ

വർഗ്ഗം:മണ്ണ്
വർഗ്ഗം:പ്രകൃതിജന്യ വസ്തുക്കൾ
മമ്പുറം

മലപ്പുറം ജില്ലയിലെ വേങ്ങര ബ്ലോക്കിലെ എ.ആർ നഗർ പഞ്ചായത്തിലുള്ള തിരൂരങ്ങാടിക്കടുത്തുള്ള ഒരു സ്ഥലമാണ് **മമ്പുറം**.ചരിത്ര പരമായി ഒട്ടേറെ പ്രധാന്യവുമുള്ള സ്ഥലമാണ്,ഖിലാഫത്ത് സമരത്തിന് നേതൃത്വം കൊടുത്ത ആലി മുസ്ലിയാർ പ്രവർത്തന കേന്ദ്രമാക്കിയിരുന്ന തിരൂരങ്ങാടി വലിയ ജുമാ മസ്ജിദ് സ്ഥിതിചെയ്യുന്നതും 1843 ലെ ചേറൂർ വിപ്ലവത്തിൽ പങ്കെടുത്ത മമ്പുറം സയ്യിദ് അലവി തങ്ങൾ(മമ്പുറം തങ്ങൾ) അന്ത്യവിശ്രമം കൊള്ളുന്ന മമ്പുറം മഖാം എന്ന സ്ഥലവും ഇവിടെയാണ്, ടൂറിസ്റ്റ് മാപ്പിൽ ഇടം നേടിയ സ്ഥലമാണ് മമ്പുറം.

## അവലംബം
മമ്പറം

കണ്ണൂർ ജില്ലയിലെ കൂത്തുപറമ്പിനടുത്തുള്ള ഒരു പ്രദേശമാണ്‌ **മമ്പറം**. കണ്ണൂർ കൂത്തുപറമ്പ് സംസ്ഥാന പാതയിൽ കണ്ണൂർ നഗരത്തിൽ നിന്നും 17 കിലോമീറ്റർ അകലെയും കൂത്തുപറമ്പിൽ നിന്ന് 7 കിലോമീറ്റർ പടിഞ്ഞാറുമായാണ് മമ്പറം സ്ഥിതി ചെയ്യുന്നത്. തലശ്ശേരിയിൽ നിന്നും 12 കിലോമീറ്ററാണ് ഇവിടേയ്ക്കുള്ള ദൂരം. തലശ്ശേരി താലൂക്കിൽ ആണ്‌ ഈ പ്രദേശം ഉൾപ്പെട്ടിരിക്കുന്നത്. അഞ്ചരക്കണ്ടി പുഴ ഇതിലൂടെ ഒഴുകുന്നു.

## പ്രധാന വിദ്യാഭ്യാസ സ്ഥാപനങ്ങൾ
*മമ്പറം ഹയർസെക്കൻഡറി സ്കൂൾ
*മമ്പറം ഇംഗ്ലീഷ് മീഡീയം സ്കൂൾ
*ഇന്ദിരാഗാന്ധി പബ്ലിക് സ്കൂൾ
*മമ്പറം യു.പി.സ്കൂൾ

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എം.എം. അക്‌ബർ

കേരളത്തിലെ അറിയപ്പെടുന്ന ബഹുമത പണ്ഡിതനാണ്‌ **എം.എം. അക്ബർ**. യഥാർത്ഥ പേര്‌ **മേലേവീട്ടിൽ മുഹമ്മദ് അക്ബർ**.
പരപ്പനങ്ങാടി സ്വദേശിയായ അദ്ദേഹം, വിവിധ മത പണ്ഡിതന്മാരുമായി പൊതു വേദികളിൽ സ്നേഹ സംവാദങ്ങൾ നടത്തി പ്രശസ്തനായി, അന്തമാൻ ഇസ്ലാമിക് സെൻറർ ഡയറക്ടർ, സ്റ്റൂവർട്ട് ഗഞ്ച് ഹൈസ്കൂളിലെ ഇഗ്ലീഷ് അദ്ധ്യാപകൻ,നിച്ച് ഓഫ് ട്രൂത്ത് ഡയരക്ടർ കൊച്ചി യിൽനിന്നും പ്രസിദ്ധീകരികുന്ന *[[സ്നേഹ സംവാദം]]* മാസികയുടെ പത്രാധിപർ എന്നീ നിലകളിൽ പ്രവർത്തിക്കുന്നു.
## പ്രധാനപ്പെട്ട പൊതു പരിപാടികൾ

* ഖുർ‌ആൻ അത്ഭുതങ്ങളുടെ അത്ഭുതം,കോഴിക്കോട്
* ഇസ്ലാമിക് ഫെമിനിസം
* ഇസ്ലാം ശാന്തിയുടെ മതം നീതിയുടെയും
* ഹൈന്ദവത- ഇസ്ലാം 2001 മെയ് 24 നെഹ്രു സ്റ്റേഡിയം പെരിന്തൽ മണ്ണ . ഡോ.പി രാമചന്ദ്രൻ, ഗോപാലൻ കുട്ടിമാസ്റ്റർ,
* മതം മനുഷ്യൻ
* യേശുവിൻറെ സുവിശേഷം,നിലമ്പൂർ
* Quran Miracles of Miracle,Panniyankara prog.
*ബൈബിളിന്റെ ദൈവികത -ക്രിസ്തിയൻ മുസ്ലിം സ്നേഹ സംവാദം വർഗ്ഗീസ് മാളിയേക്കൽ, ജയിംസ് വർഗ്ഗീസ്

## പ്രധാന കൃതികൾ
* ഹൈന്ദവത:ധർമ്മവും ദർശനവും 
* ക്രൈസ്തവ ദൈവസങ്കൽപം ഒരു മിഥ്യ
* ബൈബിളിൻറെ ദൈവികത വിമർശനങ്ങൾ വസ്തുതകൾ
* ഖുർആനിൻറെ മൗലികത
* ആകാശം അത്ഭുതം
* ശാസ്ത്രം മതം മനുഷ്യൻ
* അല്ലാഹു
* മുതലാളിത്തം മതം മാർക്സിസം
* സ്ത്രീ ഇസ്ലാമിലും ഇതര വേദങ്ങളിലും
* ഇസ്ലാം സത്യമാർഗം

## അവലംബം

## പുറമെ നിന്നുള്ള കണ്ണികൾ
*നീച്ച് ഓഫ് ട്രൂത്ത് 
*http://www.mmakbar.info/ 

വർഗ്ഗം:കേരളത്തിലെ ഇസ്ലാമിക പണ്ഡിതർ
വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
സവേന

[thumb|300px|[താൻസാനിയയിലെ ഒരു സാവന്ന.]]
മരങ്ങൾ നിബിഡമല്ലാത്തതും ഇടക്ക് ധാരാളം പുല്ലുകൾ നിറഞ്ഞതുമായ വനമേഖലകളെ **സവേന** (സാവന്ന) എന്നു പറയുന്നു. ‍മരങ്ങൾ വളരെ അകലത്തിൽ മാത്രം വളരുന്ന ഈ പ്രദേശങ്ങളിൽ ചെറിയ സസ്യങ്ങൾക്കും ധാരാളം സൂര്യപ്രകാശം ലഭിക്കുന്നു, പ്രധാനമായും നിരപ്പാർന്ന ഭൂപ്രകൃതിയുള്ള ഉഷ്ണമേഖലകളാണിവ. നിബിഡവനങ്ങൾക്കും മരുപ്രദേശങ്ങൾക്കും ഇടയിലുള്ള പ്രദേശമായാണ് സവേനകൾ കൂടുതലായും ഉള്ളത്. നിശ്ചിതമായ വർഷകാലവും മഴയില്ലാത്ത സമയത്തെ ജലദൗർലഭ്യതയും സവേനകളുടെ പ്രത്യേകതയാണ്. അനിയന്ത്രിതമായ കാലിമേയ്ക്കലും അതിനെ തുടർന്നുള്ള മണ്ണൊലിപ്പുമാണ് ഇവ നേരിടുന്ന ഏറ്റവും വലിയ ഭീഷണി.
## ഉത്പത്തി
സവേനകൾ ഉണ്ടാവുന്നത് പ്രധാനമായും തദ്ദേശത്തെ കാലാവഥ മൂലമാണ്,വർഷത്തിൽ ആവശ്യത്തിന് മഴ ലഭിക്കാത്തതിനാൽ ഇവിടെ ഇടതൂർന്നു വളരുന്ന വൻവൃക്ഷങ്ങൾക്ക് വളരാൻ സാധിക്കാതെ വരുന്നു എന്നാൽ ഒട്ടും മഴലഭിക്കാത്ത പ്രദേശമല്ലാത്തിനാൽ ഇവിടം ഒരു മരുഭൂമി ആയി മാറ്റപ്പെടുകയും ചെയ്തിട്ടില്ല. ഇങ്ങനെയുള്ള അവസ്ഥ മഴ പെയ്യുമ്പോൾ പൊട്ടിമുളക്കുകയും വളരെക്കുറഞ്ഞ കാലഘട്ടത്തിനുള്ളിൽ പൂർണ്ണവളർച്ചയെത്തി വിത്തുത്പാദനത്തിന് ശേഷം ഉണങ്ങിപ്പൊകുന്ന തൃണവർഗ്ഗത്തിൽ ഉൾപ്പെട്ട സസ്യങ്ങൾക്ക് വളരാൻ അനുയോജ്യമാണ്. അധികം ജലം ആവശ്യമില്ലാത്തതും നീണ്ട വേനൽക്കാലത്തെ അതിജീവിക്കാൻ സാധ്യമായതുമായ കുറ്റിച്ചെടികളും ഇവിടെ വളരുന്നു. മണ്ണിന്റെ പ്രത്യേകതകൾ, കാലാവസ്ഥാ വ്യതിയാനങ്ങൾ, കൃഷിയുമായി ബന്ധപ്പെട്ടുള്ള പ്രവൃത്തികൾ, കാട്ടുതീയിൽ വനം പൂർണ്ണമായി നശിക്കുക മുതലായ കാരണങ്ങൾ കൊണ്ടും സാവന്നകൾ ഉണ്ടാകാറുണ്ട്.

## സസ്യജാലങ്ങൾ
സവേനയിൽ പ്രധാനമായും കാണപ്പെടുന്നത് തൃണവർഗ്ഗത്തിൽപെട്ട സസ്യങ്ങളാണ് ഇവ ഭൂമിക്കു മുകളിൽ ഇടതൂർന്നു വളരുന്നു. മറ്റു സസ്യങ്ങളിൽ പ്രധാനമായും കാണപ്പെടുന്നത് 20 മീറ്റർ വരെ ഉയരത്തിൽ വളരുന്ന അക്കേഷ്യ ആണ്. ഈ പ്രദേശങ്ങളിലെ ചെറിയ കുളങ്ങളുടേയും അരുവികളുടേയും തീരത്താണ് സാധാരണ കുറ്റിച്ചെടികളും ചെറുമരങ്ങളും വളരുന്നത്. ബാവോബാബ്, ബർമുഡ പുല്ല്, കാൻഡലബ്ര, ആനപ്പുല്ല്, യൂക്കാലിപ്സ്,ജക്കാൾബറി, ജാറാ, കാൻ‌ഗരൂ പൗ, മാങ്കെട്ടി മുതലായവയും കണ്ട് വരുന്നു.

## ജീവജാലങ്ങൾ
സവേനകളിൽ ധാരാളം പുല്ല് ലഭിക്കുമെന്നതിനാൽ സസ്യഭുക്കുകളായ പലയിനം മൃഗങ്ങളേയും അവയെ ഭക്ഷിക്കുന്ന മാംസഭുക്കുകളേയും ഇവിടെക്കാണാം. ഇവയിൽ പ്രധാനപ്പെട്ട ചില മൃഗങ്ങൾ ആഫ്രിക്കൻ‍ സാവന്ന ആന, ആഫ്രിക്കൻ കാട്ടുനായ, മാംബ, കാട്ടുപൂച്ച, ചക്മാ ബബൂൺ, കീരി, എമു, സീബ്ര, കോല, സിംഹം, മുതല, ജിറാഫ് കാണ്ടാമൃഗംമുതലായവ‌ ആണ്.

## കാലാവസ്ഥ
സവേനകളുടെ മറ്റൊരു പ്രത്യേകത വളരെ നീണ്ട വേനൽക്കാലവും ധാരാളം മഴ ലഭിക്കുന്നതും എന്നാൽ താരതമ്യേന ദൈർഘ്യം കുറഞ്ഞ മഴക്കാലവുമാണ്. മഴയുള്ള മാസങ്ങളിൽ മാത്രമേ ഇവിടെ യഥേഷ്ടം ജലം ലഭിക്കുകയുള്ളൂ. വേനൽക്കാലമാവുന്നതോടെ ഭൂരിഭാഗം സസ്യങ്ങളും ഉണങ്ങിക്കരിഞ്ഞു പോകുകയും നദികളും മറ്റ് ജലാശയങ്ങളും വറ്റിവരളുകയും ചെയ്യുന്നതിനാൽ ഇവിടുത്തെ അന്തേവാസികളായ മൃഗങ്ങൾ ഇവിടെ നിന്ന് ദേശാടനം നടത്താറുണ്ട്. ഉഷ്ണമേഖലാപ്രദേശമായതിനാൽ ഇവിടുത്തെ താപനിലയിൽ കാര്യമായ വ്യതിയാനം അനുഭവപ്പെടാറില്ല, വൻ‌തോതിലുള്ള കാലാവസ്ഥാ വ്യതിയാനങ്ങൾ ഉണ്ടാക്കുന്ന പ്രതിഭാസങ്ങൾ ഉണ്ടാവാത്ത വർഷങ്ങളിൽ താപനില 20 മുതൽ 30 ഡിഗ്രീ സെൽഷ്യസിനുള്ളിലായിരിക്കും . സാധാരണ വർഷങ്ങളിൽ മഴകാലത്ത് 100 മുതൽ 150 സെന്റീമീറ്റർ മഴ ലഭിക്കാറുണ്ട്. വേനൽമഴ ഇവിടെ വളരെ അപൂർ‌വ്വമാണ്.

## നേരിടുന്ന ഭീഷണികൾ
സവേന ഒരു വളരെ പ്രധാനപ്പെട്ട ആവാസവ്യവസ്ഥ ആണ് ഒട്ടനവധി വലിയ ജീവികളുടെ വാസസ്ഥലം ആയ ഇവിടം സരക്ഷിക്കപ്പെടേണ്ട പ്രദേശമാകുന്നു.

## പ്രധാന സാവന്നകൾ
മസായിമാര (ആഫ്രിക്ക)

## അവലംബങ്ങൾ


## പുറത്തേക്കുള്ള കണ്ണികൾ
* http://www.savannasforever.org/index.html 

വർഗ്ഗം:വനങ്ങൾ
വർഗ്ഗം:പുൽമേടുകൾ
ചെണ്ടുമല്ലി

ഓറഞ്ച് കലർന്ന മഞ്ഞനിറത്തിൽ മനോഹരമായ പൂക്കളുണ്ടാകുകയും ഇലകൾക്ക് രൂക്ഷഗന്ധവുമുള്ള ഒരു പൂച്ചെടിയാണ് **ചെണ്ടുമല്ലി**. പൂന്തോട്ടങ്ങളിൽ ഒരു അലങ്കാരസസ്യമായി ഇവയെ വളർത്തുന്നു. ഒന്നു മുതൽ മൂന്നടി വരെ ഉയരത്തിൽ വളരുന്ന ഈ സസ്യം ഒരു കുറ്റിച്ചെടിയാണ്. ചെണ്ടുമല്ലി ഒറ്റക്കൊ കൂട്ടമായോ വളരാറുണ്ട്. തണ്ടിൽ രണ്ട് വശത്തേക്കും നിൽക്കുന്ന ഇലകളാണ് ഇതിനുള്ളത്.

## അപരനാമങ്ങൾ
മലയാളത്തിൽ‌ത്തന്നെ **ചെട്ടിമല്ലി**, **ജണ്ടുമല്ലി**, **ബന്തി**, **കൊണ്ടപ്പൂവ്** എന്നിങ്ങനെ വിവിധ നാമങ്ങളിൽ ഈ സസ്യം അറിയപ്പെടുന്നു. ചെട്ടിപ്പൂ എന്നാണ്‌ മലബാർ ഭാഗങ്ങളിൽ അറിയപ്പെടുന്നത്‌. ഇംഗ്ലീഷിൽ മാരിഗോൾഡ് (Marigold) എന്നാണ് പേര്. സംസ്കൃതത്തിൽ സ്ഥൂലപുഷപം, ഗണ്ഡുപുഷ്പം, ഗണ്ഡുകപുഷ്പം എന്നീ നാമങ്ങളിൽ അറിയപ്പെടുന്ന ചെണ്ടുമല്ലി മറാഠിയിൽ ഝേംഡൂ ഫൂൽ (झेंडूफूल), ഹിന്ദിയിൽ ഗേംദാ ഫൂൽ (गेंदा फूल) എന്നിങ്ങനെ അറിയപ്പെടുന്നു.

## ചരിത്രം
ചെണ്ടുമല്ലിയുടെ ജന്മദേശം മെക്സിക്കോയാണ്. പന്ത്രണ്ടാം നൂറ്റാണ്ട് മുതൽ തന്നെ ഇതിന്റെ ഔഷധഗുണങ്ങളെക്കുറിച്ച് പ്രതിപാദിക്കപ്പെട്ടിട്ടുണ്ട്. സാധാരണ പനി, ഗർഭാശയസംബന്ധമായ പ്രശ്നങ്ങൾ മുതലായവ ചികിൽസിക്കുവാൻ അന്നു കാലം മുതൽ തന്നെ ചെണ്ടുമല്ലി ഉപയോഗിച്ചിരുന്നു. മധ്യകാലഘട്ടത്തിൽ വിലകൂടിയ കുങ്കുമത്തിന് പകരമായി തുണികൾക്ക് നിറം കൊടുക്കുന്നതിനും പത്തൊമ്പതാം നൂറ്റാണ്ട് മുതൽ തൊലിപ്പുറത്തെ പുണ്ണ്, എക്സീമ മുതലായവ ചികിത്സിക്കുന്നതിനും ഇവയെ ഉപയോഗിച്ചിരുന്നു.

## ഔഷധഗുണങ്ങൾ
ചെണ്ടുമല്ലിക്ക് വിരശല്യം, ദഹനക്കേട്, മൂത്രവർദ്ധന, ആർത്തവ സംബന്ധിയായ പ്രശ്നങ്ങൾ, മലബന്ധം മുതലായവ ശമിപ്പിക്കാനുള്ള കഴിവുണ്ട് . ഇതിന്റെ വേരിന് വിരകളെ നശിപ്പിക്കാനുള്ള കഴിവുണ്ട്. പൂവിൽ നിന്നെടുക്കുന്ന സത്ത് ഒരു അണുനാശിനിയുമാണ്.

## ഉപയോഗങ്ങൾ

ഇതിന്റെ പൂവ് അർശ്ശസ്, നേത്രരോഗങ്ങൾ മുതലായവ ചികിത്സിക്കാൻ ഉപയോഗിക്കുന്നു. സസ്യം മുഴുവനായി ബ്രോങ്കൈറ്റിസ്, ജലദോഷം, വാതം മുതലായവക്കും വേര് വിരശല്യത്തിനുള്ള ചികിത്സക്കും ഉപയോഗിച്ചു വരുന്നു. പൂക്കൾ കൊണ്ടുള്ള അലങ്കാരങ്ങളിലും ചെണ്ടുമല്ലികപ്പൂവിന് വലിയ പ്രാധാന്യമുണ്ട്. പൂക്കളമിടാൻ ധാരാളമായി ഉപയോഗിക്കുന്നു.

## ഇവകൂടി കാണുക
* ജമന്തി

## ചിത്രശാല

പ്രമാണം:Yellow Bandi Petals for pookkalam.jpg|പൂക്കളമിടാനായി ഒരുക്കിവച്ചിരിക്കുന്ന മഞ്ഞ ബന്ദിപ്പൂവിതളുകൾ
File:Marigold_-_ചെട്ടിമല്ലി_02.JPG|ചെട്ടിമല്ലി പൂവും മൊട്ടും
File:Marigold_-_ചെട്ടിമല്ലി_03.JPG|ചെട്ടിമല്ലി
File:Marigold_-_ചെട്ടിമല്ലി_04.JPG|മഞ്ഞ ചെട്ടിമല്ലി
File:Marigold_-_ചെട്ടിമല്ലി_01.JPG|ചെട്ടിമല്ലിയുടെ ഇല
File:Marigolds.JPG
File:മല്ലിക-ചെടി.JPG
File:മല്ലിക.JPG
File:മല്ലിക-മഞ്ഞ.JPG
File:മല്ലിക-പൂമൊട്ട്.JPG
File:മല്ലിക5.JPG
File:മല്ലിക6.JPG
File:Marigold.JPG
File:Mallika.jpg



## ബാഹ്യകണ്ണികൾ
* ഭാരതത്തിലെ പുഷ്പങ്ങൾ: മഞ്ഞച്ചെണ്ടുമല്ലി 
* http://hort.ifas.ufl.edu/shrubs/TAGSPPA.PDF
* http://findarticles.com/p/articles/mi_qa4091/is_200607/ai_n17186896 
* അമേരിക്കൻ പേറ്റന്റ് 6383495
* ചെണ്ടുമല്ലി കൃഷിചെയ്യാം 

## അവലംബം


വർഗ്ഗം:പുഷ്പങ്ങൾ
വർഗ്ഗം:റ്റജീറ്റീസ്
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
ഉ താൻറ്

ഡാഗ് ഹാമർഷോൾഡിന്റെ മരണത്തിനുശേഷം ഐക്യരാഷ്ട്ര സഭയുടെ മൂന്നാമത്തെ തലവനായിരുന്നു **'ഉ താൻറ്**' (22 ജനുവരി 1909 - 25 നവംബർ 1974). 1962 നവംബർ 30 മുതൽ 1966 നവംബർ 3 വരെ ആദ്യതവണയും 1966 ഡിസംബർ 2 മുതൽ 1971 ഡിസംബർ 31 വരെ രണ്ടാം തവണയും ഐക്യരാഷ്ട്രസഭാ തലവനായിരുന്നു.

## പുറത്തേക്കുള്ള കണ്ണികൾ
* ‌ ഉ താൻറിനെക്കുറിച്ച് ഐക്യരാഷ്ട്രസഭയുടെ വെബ്പേജ്
* ‌ ഉ താൻറിനെക്കുറിച്ച് 
* ‌ ഉ താൻറിൻറെ ഭരണ നേട്ടങ്ങളെക്കുറിച്ച് എൻസൈക്ലോപീഡിയ ഓഫ് നേഷൻസ്

വർഗ്ഗം:ഐക്യരാഷ്ട്രസഭ സെക്രട്ടറി ജനറൽമാർ
വർഗ്ഗം:1909-ൽ ജനിച്ചവർ
1921 (ചലച്ചിത്രം)

ടി. ദാമോദരൻ കഥ എഴുതി ഐ.വി. ശശി സംവിധാനം ചെയ്ത ഒരു ചലച്ചിത്രം ആണ്‌ **1921**. ആയിരത്തി തൊള്ളായിരത്തി ഇരുപത്തി ഒന്നിൽ നടന്ന മലബാർ കലാപവുമായി ബന്ധപെട്ട ഒരു ചരിത്ര കഥയുടെ സിനിമാവിഷ്ക്കാരമായിരിന്നു ഇത്. ഖിലാഫത്ത് പ്രസ്ഥാനത്തിന്റെ ഭാഗമായി കോൺഗ്രസ്സിന്റെ അനുഗ്രഹത്തോടെ ആലിമുസലിയാരും കട്ടിലശ്ശേരി മുഹമ്മദ് മുസലിയാരും ആരംഭിച്ച കലാപം കുടിയാന്മാരായ മാപ്പിളമാരുടെ മാപ്പിളലഹളയായി മറിയതിന്റെ സ്വതന്ത്രാഖ്യാനമാണ് മണ്ണിൽ മുഹമ്മദ് നി‍ർമിച്ച 1921 എന്ന ചലചിത്രം.  

## താരനിര

ആനക്കയം, ചെക്ക്പോസ്റ്റ്, ചേപ്പൂര്, കടലുണ്ടിപ്പുഴ എന്നിവയായിരുന്നു പ്രധാന ലൊക്കേഷനുകൾ. 
1921 കാലത്തെ സാമൂഹികാവസ്ഥ, വേഷവിധാനങ്ങൾ, ആചാരാനുഷ്ഠനാങ്ങൾ, ലഹളയുടെ മറവിൽ മതതീവ്രവാദികൾ നടത്തിയ കൊള്ളിവെപ്പുകൾ, എന്നിവയല്ലാം ഈ സിനിമയിൽ ചിത്രീകരിച്ചിട്ടുണ്ട്. 

## ഗാനങ്ങൾ
* ധീരസമീരേ യമുനാതീരേ - കെ എസ്‌ ചിത്ര 
* മുത്തുനവ രത്നമുഖം - നൗഷാദ്‌
* ഫിർദൗസിൽ അടുക്കുമ്പോൾ - നൗഷാദ്‌, വിളയിൽ വൽസല 
* വന്ദേ മാതരം (ബങ്കിം ചന്ദ്ര ചാറ്റർജി) - കെ എസ്‌ ചിത്ര, കോറസ്‌
## അവലംബം

## പുറത്തേക്കുള്ള കണ്ണികൾ
* 
*https://www.youtube.com/watch?v=-1AHTmNPBIQ

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബ്രിട്ടീഷ് രാജ് ഇതിവൃത്തമായിട്ടുള്ള ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
ഒക്ടോബർ 28

ഗ്രിഗോറിയൻ കലണ്ടർ പ്രകാരം **ഒക്ടോബർ 28** വർഷത്തിലെ 301 (അധിവർഷത്തിൽ 302)-ാം ദിനമാണ്. ഇനി 64 ദിവസം കൂടി ബാക്കിയുണ്ട്

## ചരിത്രസംഭവങ്ങൾ

* 1848 - സ്പെയിനിലെ ആദ്യത്തെ റെയിൽ റോഡ് ബാഴ്സിലോണക്കും മറ്റാറോയ്ക്കുമിടയിൽ പ്രവർത്തനമാരംഭിച്ചു.
* 1868 - തോമസ് ആൽ‌വ എഡിസൺ തന്റെ ആദ്യ പേറ്റന്റ്റിന്‌ (വൈദ്യുത വോട്ടിങ്ങ് യന്ത്രം) അപേക്ഷിച്ചു.
* 1886 - അമേരിക്കൻ പ്രസിഡന്റ് ഗ്രോവർ ക്ലീവ്‌ലാൻഡ് ന്യൂയോർക്കിൽ സ്റ്റാച്ച്യൂ ഓഫ് ലിബർട്ടി തുറന്നു കൊടുത്തു.
* 1922 - ഇറ്റാലിയൻ ഫാസിസ്റ്റുകൾ ബെനിറ്റോ മുസ്സോളിനിയുടെ നേതൃത്വത്തിൽ റോമിലേക്കു മാർച്ച് നടത്തി അധികാരം പിടിച്ചെടുത്തു.
* 1948 - സ്വിസ്സർലാഡുകാരൻ പോൾ മുള്ളർ രസതന്ത്രത്തിലുള്ള നോബൽ സമ്മാനത്തിന് അർഹനായി.
* 1972 - എയർബസ് എ300 ആദ്യത്തെ പറക്കൽ നടത്തി.
* 1986 - ന്യൂയോർക്കിലുള്ള സ്റ്റാച്ച്യൂ ഓഫ് ലിബേർട്ടിയുടെ നൂറാമത് പിറന്നാൾ ദിനം.

## ജനനം
* 1867 - സ്വാമി വിവേകാനന്ദന്റെ ശിഷ്യയായിരുന്ന സ്വാമിനി നിവേദിത
* 1955 - ബിൽ ഗേറ്റ്സ്
* 1963 - ലോറൻ ഹോളി (നടി)
* 1967 - പ്രശസ്ത നടി ജൂലിയ റോബർട്സിന്റെ ജന്മദിനം.
* 1968 - ബെൻ ഹാർപ്പർ - (സംഗീതജ്ഞൻ)
* 1974 - ജോക്വൻ ഫീനിൿസ് - (നടൻ)

## മരണം
* 1818 - അബിഗേയ്‌ൽ ആഡംസ് - (അമേരിക്കൻ പ്രഥമ വനിത)
* 1998 - ടെഡ് ഹ്യൂഗ്‌സ് - (കവി)
* 2002 -  മാർഗരറ്റ് ബൂത്ത് - (സിനിമാ എഡിറ്റർ)
* 2007- പോർട്ടർ വാഗ്നർ (അമെരിക്കൻ നാടൻ പാട്ടുകാരൻ)

## മറ്റു പ്രത്യേകതകൾ

വർഗ്ഗം:ഒക്ടോബർ 28
ജന്തു

[thumb|Orange elephant ear sponge, ''Agelas clathrodes'', in foreground. Two corals in the background: a [sea fan, *Iciligorgia schrammi*, and a sea rod, *Plexaurella nutans*.]]
**ജന്തുക്കൾ** എന്നാൽ ബഹുകോശ നിർമ്മിതമായ ജൈവഘടകങ്ങളെ എല്ലാം ചേർത്ത് പറയുന്ന പേരാണ്. ജീവശാസ്ത്രത്തിൽ ആനിമാലിയ (മെറ്റസോയ) സാമ്രാജ്യത്തിൽ ഉൾപ്പെടുത്തി ജന്തുക്കളെ വർഗ്ഗീകരിച്ചിരിക്കുന്നു. ആനിമാലിയ എന്ന കിങ്ഡത്തിൽ മനുഷ്യരും ഉൾപ്പെടുന്നു. എന്നാൽ സംഭാഷണത്തിൽ ജന്തു എന്ന പദം പലപ്പോഴും മനുഷ്യേതര ജന്തുക്കളെ മാത്രമേ സൂചിപ്പിക്കുന്നുള്ളൂ. മൃഗങ്ങളെക്കുറിച്ചുള്ള ശാസ്ത്രീയ പഠനം സുവോളജി (ജന്തുശാസ്ത്രം) എന്നറിയപ്പെടുന്നു. ജന്തുക്കളുടെ നീളം 8.5 മൈക്രോമീറ്റർ മുതൽ 33.6 മീറ്റർ വരെയാണ്. 

## ഇവകൂടി കാണുക
* സസ്തനികൾ - രോഗങ്ങൾ
* പക്ഷികൾ
* ഉരഗങ്ങൾ
* ഉഭയജീവികൾ
* മത്സ്യങ്ങൾ

## പുറത്തേക്കുള്ള കണ്ണികൾ

* Tree of Life Project
* Animal Diversity Web – University of Michigan's database of animals
* ARKive – multimedia database of endangered/protected species

വർഗ്ഗം:ജന്തുശാസ്ത്രം
വർഗ്ഗം:ജന്തുജാലം
ഉമ്മ (വിവക്ഷകൾ)

**ഉമ്മ** എന്ന പദം കൊണ്ട് താഴെപ്പറയുന്ന കാര്യങ്ങൾ വിവക്ഷിക്കാം:
*ചുംബനം
*അമ്മ എന്ന വിളിപ്പേരിനു പകരമായി കേരളത്തിലെ മുംസ്ലീങ്ങൾ ഉപയോഗിക്കുന്ന ഉമ്മ എന്ന പദം
*ഉമ്മ (ചലച്ചിത്രം) - 1960ൽ പുറത്തിറങ്ങിയ മലയാള ചലച്ചിത്രം
തെഹൽക

ഇന്ത്യയിൽ നിന്നും പ്രസിദ്ധീകരിക്കുന്ന ഒരു വാരികാ വർത്തമാനപ്പത്രം ആണ്‌ **തെഹൽക്ക**. തരുൺ തേജ്പാൽ ആണ്‌ ഇതിന്റെ എഡിറ്റർ. 2000-ൽ നിലവിൽ വന്ന തെഹൽക്ക.കോം എന്ന വെബ്‌സൈറ്റിൽ(ഇന്റർനെറ്റ് വർത്തമാനപ്പത്രം) നിന്നുമാണ്‌ തെഹൽക്കയുടെ തുടക്കം. പ്രതിരോധ ഇടപാടുകളിലെ അഴിമതി, ഗുജറാത്ത് കലാപത്തെ കുറിച്ച വെളിപ്പെടുത്തൽ തുടങ്ങി നിരവധി അന്വേഷണാത്മക റിപ്പോർട്ടുകൾ തെഹൽക പ്രസിദ്ധീകരിച്ചിട്ടുണ്ട്.

## സ്ഥാപകാംഗങ്ങൾ
* തരുൺ ജെ. തേജ്‌പാൽ
* നീനാ തേജ്‌പാൽ
* ഷോമാ ചൗധരി
* ബ്രിജ്‌ കിഷോർ ഷർമ
* പ്രവാൽ ശ്രീവാസ്തവ

## പത്രാധിപ സമിതി
* എഡിറ്റർ ഇൻ ചീഫ്‌ - തരുൺ ജെ. തേജ്‌പാൽ
* എക്സിക്യുട്ടീവ്‌ ഏഡിറ്റർ ‍- ശങ്കർശാൻ ഠാക്കൂർ
* ന്യൂസ്‌ ആൻഡ്‌ ഇൻവെസ്റ്റിഗേഷൻസ്‌ എഡിറ്റർ - ഹരീന്ദർ ബവേജ
* ഫീച്ചേർസ്‌ എഡിറ്റർ - ഷോമാ ചൗധരി
* ബിസിനസ്‌ എഡിറ്റർ - ശന്തനു ഗുഹ റായ്‌
## പുറത്തേക്കുള്ള കണ്ണികൾ
* തെഹൽക വാരികയുടെ വെബ്സൈറ്റ്
## അവലംബം

## കുറിപ്പുകൾ

വർഗ്ഗം:മാദ്ധ്യമങ്ങൾ
അഹ്മെദ് ദീദാത്ത്

ഒരു അദ്ധ്യാപകനും എഴുത്തുകാരനും പ്രഭാഷകനും മത താരതമ്യ പണ്ഡിതനും ആയിരുന്നു **ഷെയ്ഖ് അഹ്മെദ് ഹുസ്സൈൻ ദീദാത്ത്** (ജൂലൈ 1, 1918 - ഓഗസ്റ്റ് 8, 2005).
## ജീവിതരേഖ
1918 ൽ ഇന്ത്യയിലെ സൂററ്റ് എന്ന സ്ഥലത്ത് ഒരു തയ്യൽക്കാരന്റെ മകനായി ജനിച്ചു. പൂർണ നാമം അഹമ്മദ് ഹുസൈൻ ദീദാത്ത്. ദീദാത്തിൻറെ ജനനത്തോടെ അദ്ദേഹത്തിൻറെ കുടുംബം സൌത്ത് ആഫ്രിക്കയിലേക്ക് താമസം മാറ്റി.  പ്രഭാഷകൻ,എഴുത്തുകാരൻ,ബഹുമത പണ്ഡിതൻ എന്നീ നിലകളിൽ ലോകാടിസ്ഥാനത്തിൽ അറിയപ്പെടുന്ന ദീദാത്ത് വിവിധ മതങ്ങൾ തമ്മിലുള്ള പൊതു സം‌വാദങ്ങൾ നടത്തി ലോക പ്രശസ്തനായി.
അദ്ദേഹത്തിന്റെ കൃതികൾ യാഥാസ്ഥിതികം, ജൂതവിരുദ്ധം
, ക്രിസ്തീയവിരുദ്ധം, ഹിന്ദു വിരുദ്ധം എന്നിങ്ങനെ വിമർശിക്കപ്പെട്ടിട്ടുണ്ട്. എന്നാൽ അഹ്മെദ് ദീദാത്തിന്റെ അനുയായികൾ ഇത് നിഷേധിക്കുന്നു.

ഇംഗ്ലീഷ് ഭാഷയിലെ പ്രാവീണ്യവും ഖുർ ആൻ, ഹദീഥ്, എന്നിവയിൽ നിന്നും വാക്യങ്ങൾ ഉദ്ധരിക്കാനുള്ള കഴിവും ബൈബിളിലും വിശുദ്ധ വചനങ്ങളിലുള്ള അഗാധ ജ്ഞാനവും അഹ്മെദ് ദീദാത്തിനെ തന്റെ സമകാലികരിൽ നിന്നും വ്യത്യസ്തമാക്കി. 

അഹ്മെദ് ദീദാത്തിന്റെ റെക്കോഡ് ചെയ്ത പരിപാടികൾ മുംബൈ ആസ്ഥാനമാക്കി പ്രവർത്തിക്കുന്ന മുഴുവൻ സമയ ഇസ്ലാമിക് ചാനലായ പീസ് ടിവിയിൽ കാണിക്കാറുണ്ട്. ഇത് ലോകത്തെ പല രാജ്യങ്ങളിലേക്കും സം‌പ്രേക്ഷണം ചെയ്യുന്നു.

## ദീദാത്തിൻറേ പുസ്തകങ്ങൾ
# Is the Bible God's Word?
# Al Qur’an the Miracle of Miracles 
# What the Bible says about Muhammed (pbuh)?
# Resurrection or Resuscitation?

## പുറം കണ്ണികൾ
# ദീദാത്ത് 
# യുട്യൂബിൽ നിന്നും അഹമ്മദ് ദീദാത്തിൻറെ ഒരു പ്രസംഗം
# യുട്യൂബിൽ നിന്നും ഷെയ്ഖ് അഹമ്മദ് ദീദാത്തിനെ കുറിച്ച് ദീദാത്തിൻറെ മകൻ യൂസഫ്‌ ദീദാത്ത് സംസാരിക്കുന്നു

## അവലംബം



വർഗ്ഗം:1918-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ഓഗസ്റ്റ് 8-ന് മരിച്ചവർ

വർഗ്ഗം:ഇസ്ലാമികപണ്ഡിതർ
വർഗ്ഗം:ഫൈസൽ അവാർഡ് ലഭിച്ചവർ
ചിത്രസേനൻ (വിവക്ഷകൾ)

*ചിത്രസേനൻ - മഹാഭാരതത്തിലെ ഒരു കഥാപാത്രം
*ചിത്രസേനൻ (കല) - ശ്രീലങ്കയിലെ പ്രശസ്തനായ രംഗകലാചാര്യൻ
*ചിത്രസേനൻ (ഗന്ധർ‌വ്വൻ) - ഒരു ഗന്ധർ‌വ്വ രാജാവ്. മഹാഭാരതത്തിൽ ഈ രാജാവിനെക്കുറിച്ച് പരാമർശം ഉണ്ട്.
കുറുവങ്ങാട്

കോഴിക്കോട് ജില്ലയിലെ കൊയിലാണ്ടി താലൂക്കിൽ പന്തലായനി വില്ലേജിൽ ഉൾപെട്ട ഒരു ഗ്രാമമാണു **കുറുവങ്ങാട്**. പഴയ കുറുമ്പ്രനാട് ദേശത്തെ നാടുവാഴികളും പടത്തലവൻമാരിൽ പ്രധാനിമാരുമായിരുന്ന കുറുങ്ങോത്ത് നമ്പിമാരുടെ നാട് എന്ന അർത്ഥത്തിലാവാം കുറുവങ്ങാട് എന്ന പേരു വന്നത്. കൊയിലാണ്ടി മുൻസിപ്പാലിറ്റിയുടെ ഭാഗമാണെങ്കിലും തികഞ്ഞ ഗ്രാമ്യാന്തരീക്ഷം നിലനിൽക്കുന്ന പ്രദേശമാണു കുറുവങ്ങാട്.

## ഭൂമിശാസ്ത്രം
പടിഞ്ഞാറ് ഭാഗത്ത് പെരുവണ്ണാമൂഴിയിൽ നിന്നും വരുന്ന വലിയ കനാലും കിഴക്കുഭാഗത്ത് കണയങ്കോട് പുഴയും കുറുവങ്ങാടിനു അതിരിടുന്നു.തെക്കു ഭാഗത്ത് ചെങ്ങോട്ട്കാവ്‌ പഞ്ചായത്തിലെ മേലൂർ, എളാട്ടേരി പ്രദേശങ്ങളും വടക്കു ഭാഗത്ത് പെരുവട്ടൂർ, മുത്താമ്പി ഗ്രാമങ്ങളും സ്ഥിതി ചെയ്യുന്നു.
പഴയ കാലം മുതലെ സെൻട്രൽ കുറുവങ്ങാട്, സൗത്ത് കുറുവങ്ങാട് എന്നിങ്ങനെ കുറുവങ്ങാടിനെ രണ്ടു ഭാഗങ്ങളായി തരം തിരിച്ചിട്ടുൺടായിരുന്നു. കൊയിലാണ്ടി - താമരശ്ശേരി സംസ്ഥാന പാത സൗത്ത് കുറുവങ്ങാടിലൂടെയാണു കടന്നു പോകുന്നത്. കൊയിലാണ്ടിയിൽ നിന്നും മണമ്മൽ വഴി അണേലക്കടവിലേക്കുള്ള പാത കടന്നു പോകുന്ന പ്രദേശമാണു സെൻട്രൽ കുറുവങ്ങാട്.

## ചരിത്രം
കുറുമ്പ്രനാട് രാജാക്കന്മാരായിരുന്ന ബാലുശ്ശേരി കോവിലകത്തെ പടനായകന്മാരിൽ വാൾനമ്പിമാർ എന്നറിയപ്പെട്ടിരുന്ന ചെമ്പക്കോട്ടെ നമ്പിമാരായിരുന്നു കുറുവങ്ങാട്ടെ ദേശവാഴികൾ. ചെമ്പക്കോട്ട് നമ്പിമാരുടെ കുടുംബ ക്ഷേത്രമായിരുന്നു മണക്കുളങ്ങര ഭഗവതീ ക്ഷേത്രം കുറുവങ്ങാട് ഗ്രാമത്തിലെ ഏറ്റവും പ്രാധാന്യമുള്ള ക്ഷേത്രമാണു.

## പ്രധാന സ്ഥാപനങ്ങൾ

വരകുന്നിൽ സ്ഥിതി ചെയ്യുന്ന ഗവണ്മെന്റ് ഇൻഡസ്ട്രിയൽ ട്രയിനിംഗ് ഇൻസ്റ്റിറ്റ്യൂട്ട‌്‌ കുറുവങ്ങാട്ടെ ഒരു പ്രധാന വിദ്യാഭ്യാസ സ്ഥാപനമാണു. ജില്ലയിലെ മറ്റു ഭാഗങ്ങളിൽ നിന്നും അയൽ ജില്ലകളിൽ നിന്നും നിരവധി വിദ്യാർത്ഥികൾ ഈസ്ഥാപനത്തിൽ പഠനം നടത്തുന്നു.സെൻട്രൽ കുറുവങ്ങാട്ടെ കാക്രാട്ട് കുന്നിലുള്ള ഹരിജൻ ക്ഷേമ വകുപ്പിന്റെ തൊഴിൽ പരിശീലന കേന്ദ്രത്തിൽ നിരവധി വിദ്യാർത്ഥികൾ പരിശീലനം നേടുന്നുൺട്. കുറുവങ്ങാട് സൗത്ത് യു.പി. സ്കൂളും, കുറുവങ്ങാട് സെൻട്രൽ യു.പി സ്കൂളും, ചനിയേരി മാപ്പിള എൽ.പി. സ്കൂളുമാണു കുറുവങ്ങാട്ടേ മറ്റു പ്രധാന വിദ്യാഭ്യാസ സ്ഥാപനങ്ങൾ.